ARARTEKO, 8. Ondorioak\nEz da erraza aurreko orrialdeetan azaldutakoa laburbiltzen, zeren eta arazo, behar, baliabide, profesional eta erakunde ugari aipatu izan baitugu. Hala ere, gure ustez zenbait arloren bilakaeran adi izateari eutsi behar diogu, eta horiexek azalduko ditugu; ez, ordea, sakondu.\nBabesik ez izateko arriskuan edo babesik gabe dauden haurren arloan, zenbait elementu ikusita, jarduteko eta familiei laguntzeko apustu irmoagoa behar dela deritzogu: neurri handi batean, udaleko gizarte zerbitzuen aldetik, protagonistak baitira, egoeraren babes maila oraindik handia ez bada ere eta testuinguru naturalean eta testuinguru naturaletik jardun daitekeenean; kalitateko laguntza iraunkorraren bidez, familia harreretan, bai adingabeari dagokionez, bai harrerako familiari dagokionez batez ere; familiarekiko jarduera areagotuz egoitzako harreran dauden haurrak eta nerabeak direnean.\nLagundu gabeko adingabe atzerritarren egoera berezia eta, beraz, aurreko lerroaldean azaldutakoa aplikatzeko familiarik ez dela-eta, babesik gabeko haurrak izanik ere, ikusitako arazorik ohikoenak hauexekin loturikoak dira: harrera protokolo ezberdinak, lurralde historiko bakoitzean irizpide ezberdinak erabiliz (bereziki adina ezartzeari dagokionez), eta horrek ondorioak dakartza babes sisteman sartzeko edo baztertzeko, edo egoitza baimena emateko betebeharra ez betetzea. Horiek guztiak ageri dira Haurraren Eskubideen Batzordeak Espainiari eginiko azken oharretan ere.\nBabes sistematik datozen adingabeen proportzio altuaren gainekoak dira adingabe arau-hausleen inguruko elementurik kezkagarrienak, baita familiako eta bikotekidearen kontrako indarkeria delituen etengabeko igoerarekin zerikusia dutenak ere.\nHezkuntza arloari dagokionez, eta zehatzago, hezkuntza behar bereziak dituzten haurren eta nerabeen arreta denaz bezainbatean, familiekiko lankidetza hobetzearekin dago lotuta berriz ere arazo nagusia kasu guztietan. Gainera, gizarte mailan kaltetuen dauden pertsonak eta taldeak direla-eta, badirudi lanean jarraitu beharra dagoela bereizkeriak edo eskolako ghettoak galarazteko. Horretarako, komenigarria izango litzateke konpentsazio politikak eta zailtasun handienak dituzten ikastetxeekiko diskriminazio positiborako neurriak areagotzea.\nFamiliekiko komunikazioa eta lankidetza ere funtsezkoak dira eskola jazarpenean ere, betiere bizikidetza planei eta ikastetxeak horretarako bideraturiko beste tresna horiei garrantzirik kendu gabe. Esperientzia arrakastatsuak partekatzeko eta zabaltzeko unea iritsita, planak dokumentu inerte bihurtzean datza arriskua, tresna biziak izateko duten ahalmenari etekinik atera gabe.\nNahiz eta osasun sistemarekiko informazio zuzena eskuratzeko modurik izan ez, haurrekin eta, batez ere, nerabeekin harremanetan diren beste sistema batzuetako gizarte eta erakundeetako eragileek behin eta berriz aipatzen dute haurren eta gazteen osasun mentalaren arreta, beharrik premiazkoena den aldetik, adingabeen osasun eskubideari dagokienez. Horiei erantzuna emateko beharren eta baliabideen diagnostiko hobea izanik abiapuntu hartuta, aurrera egin beharreko zenbait alderdi ere aipatu dira baliabideen eta sistemen arteko koordinazioaren hobekuntzan.\nGizarte erakundeen azterlanetan eta txostenetan aipatzen denez, gora egin du haurren pobreziak, Cáritas erakundeak pobreziari buruz egin duen azken txostenean esaterako, edo Haurren Erakundeen Plataformak Espainiako Haurren Eskubideen Konbentzioaren aplikazioko III eta IV txostenen txosten osagarrian. Nahiz eta EAEn gai horren inguruko diagnostiko argirik ez dugun, VI. Kapituluan genioenez, halaxe dela irizten diote harremanetan izan ohi garen gizarte elkarteek eta profesionalek. Datu horien erakusgarri izango lirateke zenbait familiaren urritasunaren inguruan jasotako kexak.\nAzkenik, haurren eta nerabeen bizi-baldintzak hobetzeko jarduerak azaltzeko izan diren orri askoren testuari amaiera emateko, haurrek parte hartzeko prozesua hobetu beharra azpimarratu behar dugu, eurekin etorkizuna eraikitzeko eta haien iritzia aintzat hartzeko haiei eragiten dieten gaietan. Ildo horretan, bat egiten dugu arestian esan dugun Haurren Erakundeen Plataformarekin hauxe aldarrikatzen duenean: haurrek eurei eragiten dieten eremuetan parte hartzeko egitura egokituak eta egonkorrak sustatzea, metodologia dibertigarriekin eta erakargarriekin diseinaturiko partaidetza-prozesuak ere. Aldez aurretik hauexek argituko dituzte metodologia horiek: nori iritsiko zaizkion ideiak, zer egingo den haiekin eta politikak garatzeko arduradunekin elkarteko eta elkarri eragiteko aukera. Ez dezagun ahantz, gainera, antzeko zerbait adierazi duela Haurraren Eskubideen Batzordeak Konbentzioaren 44. artikulua dela bide parte hartu duten estatuek aurkezturiko txostenen azterketaren dokumentuak dakarren 30. oharrean.


Euskera 2016,2 ikerketa zenbakia irailean argitaratuko da. Zenbaki arrunta (Euskera 2016, 61,1) sarean soilik argitaratu bada ere, ikerketa zenbakia paperean irakurtzeko aukera ere izango da.\nMiguel Javier Urmeneta eta Jose Antonio Loidi gomutan, 'Euskera 2016' aldizkari digitalean\nEuskaltzaindiak bere web orrian jarri du Euskera 2016, 61,1 zenbakia. Zenbaki honek Euskaltzaindiaren lana eta bizitza akademikoa biltzen ditu.\nOrain arte paperean argitaratu bada ere, hemendik aurrera, soilik sarean jarriko da.\n2016ko zenbakian, ohiko atalez gain, Miguel Javier Urmeneta eta Jose Antonio Loidiren jaiotza-mendeurrenaren karietara antolaturiko ekitaldien berri ematen da.\nHalaber, Euskararen biziberritzearen erronkei buruz eta Ipar Euskal Herrian hizkuntzak bizi duen egoera lantzeko egin ziren jardunaldien albiste ematen da. Tartean, Kike Amonarrizen eta Josu Waliñoren ekarpenak jaso ditu argitalpen berriak (Amonarrizen 'Berrikasi eta berrikusi. Euskaltzaleok batzen gaituena garrantzitsuagoa delako' eta Waliñoren 'Euskara eta Internet: zortzigarren lurraldea konkistatzen').\n"Frantses kulturaren indarra makro erakoa da eta horri euskaltasunaren bidez aurre egiteak izugarrizko eginahala eskatzen du"\nEuskaltzaindiak 'Amiküze eskualdeko eskuara' ikerlana publikatu berri du, Nafarroako Gobernuaren laguntzaz (gure web orrian eskuratu daiteke: klikatu hemen).\nLiburu honek urte luzeetako lana dakar, hots, Nafarroa Behereko goi alderdiko ibar bateko euskararen azterketa sakona. Indarra galduz doa euskara Donapaleu buru duen Amiküzeko eskualdean, gizartean ahul dago, horregatik, azken urteetan adineko jendeekin egonez mintzoa biltzea eta aztertzea izan da lan interesgarri honen helburua. Horretarako, Amiküzeko eta ondoko ibarretako herrietara jo du egileak, grabazio luzeak egitera: 49 herritara jo du, eta adineko euskaldunen etxeetan jardun du datuak biltzen.\nIñaki Camino Lertxundi doktoreak ondu du lan berria, eta, Amiküzeko biztanleen mintzoaz gain, eskualdeko euskal testu historikoak aztertu dira. “Ez Amiküzekoak bakarrik, baita ondoko Zuberoako, Hazparnealdeko, Bardozeko Aturrialdean, Arberoako edo Oztibarrekoak ere”, egileak berak azpimarratzen duen legez.\n(Iñaki Camino Lertxundi EHUko doktore eta ikerlaria, Nafarroan egindako aurkezpen ekitaldian).\nHilen (hilabeteen) izen zaharrak: ilbeltz, epail, lorail, garagarril, agorril...\nGure familian XIX. mendearen bukaeran eta XX. mendearen hasieran hil ziren arbasoen hilobietako datak ikustean, ezin ditut ulertu hilabeteen izenak. Argituko al dizkidazue, mesedez?


Konponbide garaia da | EA - Eusko Alkartasuna\nHasiera » Gizarte-gaiak » Konponbide garaia da\nKonponbide garaia da\nArgitaratua honek egina: Prentsa Bulegoa data Mar 23, 2006 honetan: Gizarte-gaiak\nEUSKAL HERRIA · ERABAKIA · ADOSTASUNA Ekimen honetan parte hartzen dugun eragile politiko eta sindikalok gure herriak bizi duen egoera politikoaren garrantziaren jabe gara; aspaldian ez bezala, baldintzak sortzen ari dira urte luzetan pairatu dugun gatazka konponbiderako norabidean kokatzeko; guk, denok eta bakoitzak ordezkatzen dugun eremutik, geure ekarpena egin nahi dugu.\nEuskal Herritar guztientzat eskubide guztien aldarrikapena gure egin nahi dugu; giza eskubideen, eskubide zibil eta politikoen defentsak batu egiten gaitu.\nKonponbide demokratikoaren aldeko indarrak biltzea eta metatzea da gure lehentasuna. Honen aldeko herri konpromisoa da, beraz, ekimen honekin eskatu eta eskaini nahi duguna.\nKONPONBIDE DEMOKRATIKOA BEHAR DUGU\nEuskal Herriarentzat konponbide demokratikorako prozesua aldarrikatzen dugu. Euskal Herriak bizi duen erabakitze eskubidearen ukazio eta gatazkari, behingoz, konponbide prozesuarekin erantzun behar zaiolakoan gaude.\nKonponbide demokratikorako prozesuak herritarren babesa eta laguntza eskuratu behar du, besteak beste indar handiz aurrera egin ahal dezan jasaten dituen erasoen eta jartzen zaizkion oztopoen gainetik.\nKonponbide demokratikoak elkarrizketa eskatzen du, denen arteko elkarrizketa dinamika. Hori da eragile guztiei luzatzen diegun deialdia.\nKonponbide prozesuak oinarri sendoak eta printzipio argiak behar ditu.\nq\tIrekia izan behar du, eragile guztiei, inolako bazterketarik gabe, lekua emango diena.\nq\tEuskal Herri osoari dagokio, euskal herrialde eta herritar guztiak aintzat hartu behar ditu, eta denen partehartzea ahalbidetu behar du. Gatazka politikoak Euskal Herrian bizi garen guztioi eragiten gaituen heinean, denok izan behar dugu konponbidean hitza erabiltzeko aukera.\nq\tEuskal herritar guztien eskubide guztiak onartu eta bermatuko ditu.\nq\tAzken hitza euskal herritar guztiek dutela defendatuko du, eta, Euskal Herriaren historia eta aniztasun politiko eta instituzionala kontutan hartuz, euskal herritarrek hitz hori emateko formulak landu eta adostu beharko dira.\nq\tAkordio zabala lortzea du helburu prozesuak, ikuspuntu eta sentsibilitate anitzak bilduko dituen akordioa.\nBestalde, prozesuak lehia politikotik eta gatazkaren egunerokotasunetik ahalik eta babestuen egon behar du. Nazioarteko begiraleen presentzia eta esku-hartzeak lagunduko du, ezbairik gabe, prozesuak sendo jarrai dezan.\nGuzti honengatik, eta irizpide hauen guztien gainean martxan jarri beharreko konponbide prozesua aldarrikatu nahian, deialdia luzatu nahi diegu gure herriko gizon eta emakumeei, anitza, zabala eta jendetsua izan nahi duen nazio manifestaldian parte hartzeko. Manifestaldia, Bilbon burutuko da apirilaren 1ean “KONPONBIDE GARAIA DA. Euskal Herria. Erabakia. Adostasuna” lemapean, eta Aita Donostia Plazatik irtengo da arratsaldeko 17:30etan.


Antzinako aztarnak Adarratik zintzilik\nGutxi dira Euskal Herrian Urnietak duen moduko ondare megalitiko oparoa erakutsi dezaketen udalerriak. Adarra-Mandoegi mendikatean eta Urumea eta Leitzarango arro inguruetan, 140 megalito baino gehiago daude sailkatuta. Historiaurrera bidaiatzearen parekoa.\nGoiburu auzoko jatetxe ezagun batetik abiatzen da, kasurik gehienetan, Adarra gailur ezaguna –Lekaio eta Agerre izenak ere baditu– jomuga duen ibiltari andana. Adarrara igotzeak sorrarazten duen sentipen goxoaz harago, ordea, Urnietako altxorrik ederrenak bisitatzea ahalbidetuko duen txango zirkularra proposatuko da ondorengo lerroetan.\nBesabi jatetxearen parean emango diogu txangoari hasera. Ezkerretara, Oindi mendira eramango gintuzkeen bidea utzi eta Montefrio baserriko maldari egingo diogu aurre. Bideak goranzko joera duen arren, erraz egingo dugu aurrera, pinudiak, pagadiak eta soilguneak tartekatzen dituen xendari jarraiki. Belabietako errekastora heltzearekin batera, ordea, malda gogor xamar bati ekin beharko diogu, Xauxarko pagadira iristeko, Adarrako gailurrera zuzenean igotzen den malda gogorra utzi eta berau inguratzeko unea heldu den seinale. Agerreazpiko iturriaren albotik igaro eta mendetan zehar Agerreko zabalean irmo kokaturik dirauten\nEtenetako harrespila eta zutarri ezaguna bertatik bertara ikuskatzea da gure xedea.\nAgerreko zabala Adarra eta Onddo mendiak banatzen dituen lepoa da. Urrunetik hauteman daiteke Etenetako harrespilen mugarriarena egiten duen hiru metroko zutarri erraldoi famatua. Hiruzpalau metroko diametroko bi harrespilek osatzen dute Eteneta I. Eteneta II 200 bat metrora dago, Onddorako bidean, eta lau harrespilak osatzen dute. Adarra aldera abiatu aurretik, minutu gutxian Onddoko gailurrera joan-etorria egiteko aukera dago.\nAdarra gailurraren bestaldean dagoen Manttaleko lepora iristeko Adarrara bertara igo beharrik ez dagoen arren, gomendagarria da ahalegin txiki bat eskatuko digun malda gainditu eta gailurrera igotzea; izan ere, Adarratik Gipuzkoako kostaldearen ikuspegi paregabeaz gozatuko dugu. Aipagarria da urteko lehen egunean, aspaldiko usadioari jarraituz, Donostialdeko jende asko igo ohi dela Adarrara; gailurreko bi tontorren arteko zelaigunean salda beroa eskaintzen du Euskalduna mendi taldeak, urte berriari harrera eginez.\nManttale lepotik Arlegorko zabalera iristeko, Aballarri kaskoa inguratu beharko dugu; Aballarrira igotzeko aukera ere badago, baina arretaz, malda motz bezain pikoa baitu. Goroldioz estaliriko harri irristakorrak kontu handiz zapaldu behar dira, eta amaiera aldera eskuen laguntza ere beharko dugu.\nAballarrira igotako bide beretik Manttaleko lepora jaitsiko gara atzera eta, Sansonarri harritzar ikaragarriaren albotik igaroz, Arlegorko zabalera helduko gara. Kondairak dioenez, Sansonek berak Buruntza menditik bota zuen harritzarra, Arano aldean dantzan zebiltzan jentilen aurka, baina jaurtitzeko unean laprast egin eta erdibidean geratu zen helmugara iritsi ezinda.\nArlegorko lepotik gertu hautemango Oindi mendia. Haren gailurrera zuzenean igotzen den bidea ezkerretara utzi eta berau inguratuko dugu, mendiaren bestaldean kokaturiko Munisko ingurura heldu arte. Pinudian gora, minutu gutxian helduko gara Muniskoko harrespila dagoen soilgunera. Sorpresa atsegina hartuko dugu txoko sorgindu honetara heldu eta lurretik irtenda punta zorrotza erakusten duten harriak ikustean. Ondoren, eta txangoaren abiapuntura itzuli baino lehenago, merezi du Oindira igotzea, Gipuzkoako kostaldea Adarrako gainetik baino gertuagotik behatzeko aukera izango dugu eta.


Lau datu soziometrotik | BAZKALOSTEKO KAFEA\nLau datu soziometrotik\n2021-06-18 by Jon Olano\nJoan den astean, 73. soziometroa argitaratu zuen Eusko Jaurlaritzako Prospekzio Soziologikoen Kabineteak. Independentzia nahiari buruzko datuak nagusitu ziren prentsan, baina txostenak baditu Arabako, Bizkaiko eta Gipuzkoako hauteslegoei buruzko datu interesgarriak. Proposamen gisa, hemen lau:\nSoziometroak herritarrei galdetu die zenbateraino dauden interesatuta politikagintzan, eta, alderdika bereizita, 2020ko hauteskundeetan Voxi botoa eman ziotenek azaltzen dute politikarekiko interes handiena: %73k daukate interes handia edo nahikoa. EH Bildukoen arteanm %66 dira interes handia edo nahikoa daukatenak; Elkarrekin Podemos-IUkoen artean, %58. Interes gutxi edo batere ez duten herritarren multzorik handienak Jaurlaritza osatzen duten bi alderdietan daude: EAJn (%58) eta PSE-EEn (%49).\nJoera bera errepikatzen da herritarrari alderdi politiko batekiko gertutasunaz galdetzean: Vox da alderdi batekiko oso edo nahikoa hurbil sentitzen diren herritar gehien dituena (%61), hurrengotik oso urrun (EH Bildu, %39). Galdera horretan ere EAJk eta PSE-EEk dituzte gertutasun gutxien adierazten duten herritarren portzentajeak (%24 eta %22, hurrenez hurren).\n2. EAJren nagusitasuna: herri / hiri ardatza\nSinpatia kontuekin jarraituta: Soziometroak herritarrei galdetu die, 0tik 10era, zenbaterainoko sinpatia eragiten dien alderdi bakoitzak, eta erantzuna eman dutenak udalerriaren tamainaka sailkatu ditu. Ondorioa: EAJk dauka puntuazio handiena (4,8), udalerriaren tamaina edozein dela ere, eta, gainera, puntuazio hori nahikoa homogeneoa da udalerri txikietan (4,7), ertainetan (4,7) nahiz hiriburuetan (4,8). Homogeneotasun hori Elkarrekin Podemos-IUren ezaugarria ere bada: 3,4 – 3,6 bitarteko sinpatia eragiten du udalerri txiki, ertain nahiz hiriburuetan.\nEH Bilduk, ordea, alde nabarmena du udalerriaren tamainaren arabera: bere sinpatia maila 4,4koa da txikietan, baina 3,3ra murrizten da hiriburuetan. Desoreka txikiagoa daukate PPk eta PSE-EEk, baina kontrako norabidean.\n3. EH Bildu: ikasleak eta langabeak\nEAJren nagusitasun horrek beste neurgailu bat dauka; inkestari erantzun diotenen lan egoera. Jeltzaleak nagusi dira ordainpeko lanean ari direnen (4,6), etxeko lanean dihardutenen (5,4) eta, batez ere, pentsiodunen artean (5,5). Beste bi multzotan, ordea, EH Bilduk biltzen du sinpatia gehien: ikasleen (5,2) eta langabetuen (3,9) artean.\nIndar subiranistari dagokionez, interesgarria da beste datu bat: esan liteke boto fidelizatuena duela. Oso konbentzituta ditu konbentzituak. EH Bilduk dauka puntuazio handiena bere 2020ko hautesleen artean (7,7); adibidez, EAJrekiko sinpatia 7,5ekoa da jeltzaleei botoa eman zietenen artean. Aitzitik, EH Bilduk sinpatia eskasa eragiten du gainerako alderdiei botoa eman zietenen artean, EP-IUko bozkatzaileak salbuetsita (4,8): 3,7koa jeltzaleen artean eta 2,5ekoa sozialisten artean. EAJk, aldiz, lau puntu baino gehiagoko balorazioa lortzen du alderdi guztien bozkatzaileen aldetik (Vox izan ezik). Hortaz, gaur-gaurkoz, EAJk errazago du gainerako alderdiei boto emaileak “kentzea” EH Bilduk baino.\n4. PSE-EE: sinpatia handiagoa eskuinean\nAdierazgarria da alderdi bakoitzak pizten dituen sinpatiei buruzko beste datu bat: PSE-EEren kasuan, harekiko estima handiagoa dute beren burua eskuinerago kokatzen dutenek ezkerrerago kokatzen dutenek baino. Alegia: beren burua ezkerrean kokatzen duten herritarrek 3,7 puntu ematen dizkiote PSE-EEri, baina beren burua eskuinerago dutenek, ordea, 4,9 puntuko sinpatia diete sozialistei.\nEAJk ere sinpatia handiago biltzen du eskuinekoen artean (4,2 ezker, 6,0 eskuin), eta gauza bera gertatzen zaie PP+C’s-i eta Voxi. Kontrakoa, aldiz, EH Bilduri eta EP-IUri.\n← Demokratak eta biolentoak 2.0\nEstatus berria eta alderdien trilema →


Lauterbourg - Wikipedia, entziklopedia askea.\n48°58′31″N 8°10′26″E / 48.9753°N 8.1739°E / 48.9753; 8.173948°58′31″N 8°10′26″E / 48.9753°N 8.1739°E / 48.9753; 8.1739\nMothern eta Scheibenhard\n2.331 (2019ko urtarrilaren 1a)\n1.148 (%49.2) 1.156 (%49.6)\nLauterbourg Frantziako udalerria da, Rhin Beherea departamenduan dagoena, Ekialde Handia eskualdean. 2013an 2.216 biztanle zituen.\n2007an Lauterbourg udalerrian erroldatutako biztanleak 2.216 ziren. Familiak 965 ziren, horien artean 327 pertsona bakarrekoak ziren (177 bakarrik bizi ziren gizonak eta 150 bakarrik bizi ziren emakumeak), 315 seme-alabarik gabeko familiak ziren, 260 seme-alabak dituzten bikoteak ziren eta 63 seme-alabak dituzten guraso-bakarreko familiak ziren.\n2007an 1.081 etxebizitza zeuden, 982 familiaren etxebizitza nagusia ziren, 20 bigarren erresidentzia ziren eta 79 hutsik zeuden. 496 etxeak ziren eta 582 apartamentuak ziren. 982 etxebizitza nagusietatik 525 bere jabearen bizilekua ziren, 429 alokairuan okupaturik zeuden eta 28 doan lagata zeuden; 15 etxek gela bat zuten, 80 etxek bi zituzten, 245 etxek hiru zituzten, 267 etxek lau zituzten eta 376 etxek bost zituzten. 719 etxek euren parking plaza propioa zuten azpian. 473 etxetan ibilgailu bat zegoen eta 386 etxetan bat baino gehiago zituzten.\nLauterbourg udalerriko biztanleria-piramidea 2009an .\n2007an lan egiteko adina zuten pertsonak 1.534 ziren, horien artean 1.149 aktiboak ziren eta 385 inaktiboak ziren. 1.149 pertsona aktiboetatik 1.015 lanean zeuden (595 gizon eta 420 emakume) eta 134 langabezian zeuden (57 gizon eta 77 emakume). 385 pertsona inaktiboetatik 117 erretiraturik zeuden, 107 ikasten zeuden eta 161 "bestelako inaktibo" gisa sailkaturik zeuden.\n2009an Lauterbourg udalerrian 967 unitate fiskal zeuden, 2.165 pertsonek osaturik. Pertsona bakoitzeko diru-sarrera fiskalaren mediana urteko 20.507 euro zen.\n2007an zeuden 97 komertzioetatik, 5 erauzte enpresak ziren, 4 janari enpresak ziren, 7 bestelako produktu industrialen fabrikazioko enpresak ziren, 5 eraikuntza enpresak ziren, 23 ibilgailuen saltze eta konpontze enpresak ziren, 4 garraio enpresak ziren, 12 ostalaritza eta jatetxe enpresak ziren, 2 informazio eta komunikazio enpresak ziren, 5 finantziazio enpresak ziren, 1 higiezinen enpresa zen, 7 zerbitzu enpresak ziren, 14 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 31 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 4 banku bulegoak, 3 ibilgailuen konpontzeko eta nekazaritza tresnetako lantokiak, 2 autoeskolak, 1 margolaria, 1 iturgina, 1 argiketaria, 5 ile apaindegiak, 9 jatetxeak eta 2 apaindegiak.\n2009an zeuden 13 establezimendu komertzialetatik, 1 120 m2 baino gehiagoko denda zen, 5 okindegiak, 1 harategi zen, 1 liburu denda zen, 1 arropa denda zen, 1 elektrotresna denda zen, 1 kirol-denda zen, 1 lurrin-denda zen eta 1 lore-denda zen.\n2000. urtean Lauterbourg udalerrian 4 nekazaritza-ustiategi zeuden.\n2009an haur-eskola 1 eta lehen-hezkuntzako eskola 1 zegoen. Lauterbourg udalerrian Bigarren Hezkuntzako ikastetxe bat zegoen 373 ikaslekin.\nScheibenhard (3,1 km)\nMothern (4,7 km)\nNiederlauterbach (5,8 km)\nMunchhausen (6,5 km)\nWintzenbach (7,0 km)\nSalmbach (7,4 km)\nBNF: 152714031 (data)


Azaroak 1: Eugen Jochum | eleizaldemusika\nAzaroak 1: Eugen Jochum\nEgilea: Iñaki Apraiz\nEugen Jochum, orkestra zuzendari alemaniarra, Babenhausenen jaio zen 1902ko azaroak 1ean, eta Münichen hil zen 1987ko martxoak 26ean.\nZuzendaritzaz gain, piano eta organo ikasketak burutu zituen.\nBere lehenengo zuzendari lana Munich-eko orkestra filarmonikoagaz egin zuen, Brucknerren 7. sinfonia zuzenduz.\nHainbat orkestra zuzendu ditu bere ibilbidean: Hanburgon, Bavieran, Amsterdamen,….\nPosted by biotzf on 2013/11/01 in Efemeride musikalak, SARRERAK.


Mikel Labakarekin solasean, Hitzetik Hortzeran — Bertsozale Elkartea\nBertsoz eta edukiz ondo hornitua dator martxoko lehendabiziko Hitzetik Hortzera programa, elkarrizketa mamitsu bat eta lau bertso-saiotako bertsoaldiak ekarriko baititugu pantailara.\nFutbol munduan izen ezaguna da Mikel Labaka azpeitiarrarena. Herriko Lagun Onak taldean hasi eta Realerako jauzia eman zuen gaztetan. Real Unionen eta Murtzian jokatu ondoren, 2004an iritsi zen Realeko lehenengo taldera eta han aritu zen 2011ra arte. Rayo Vallecanon bi denboraldi egin ostean hartu zuen erretiroa futbolari gisa. Dena den, gaur egun ere futbol zelaietatik gertu aritzen da lanean, Realeko talde teknikoan aritzen baita. Bera izango da aste honetako Hitzetik Hortzerako gonbidatua.\nBertsozalea da Mikel Labaka, hizketa patxadatsukoa. Bere futbolari ibilbideaz, futbolak duen oihartzun mediatikoaz eta kirolak eta kulturgintzak izan dezaketen harremanaz ariko gara berarekin; eta, noski, bertsolaritzaz ere jardungo gara.\nBaina elkarrizketaz bakarrik ez, bertsoz ere ondo hornitua dator aste honetako programa. Alegiako gaztetxean egingo dugu lehenengo geltokia, bertan Oihana Iguaran, Beñat Gaztelumendi, Alaia Martin, Andoni Egaña eta Jon Maia jardun baitziren kantuan, Iker Iriarte alegiarra gai-jartzaile zutela. Saio umoretsua atera zen, eta Jon Maia sukaldariaren ahotik jakingo dugu gainerako bertsolariei zein plater jarriko liekeen. Alaia Martinek autopsia egingo dio Andoni Egañari, eta honek bisturia bezain zorrotz erantzungo dio. Ariketa berezi bat ere ikusiko dugu pantailan, kartzelako lan originala egin baitzuten saioan: beste lau bertsolariek Andoni Egaña noiz ezagutu zuten kontatu zuten zarauztarrak ez entzuteko moduan eta, ondoren, kartzelatik bueltan, Andoni Egaña saiatu zen asmatzen atzekoek zer esan ote zuten. Ederki gozatu zuten entzuleek ariketa honetan.\nGai serioagorik ere izan zen, ordea, Alegian. Otsailaren 20an hamabost urte bete ziren epaile baten aginduz Guardia Zibilak Euskaldunon Egunkaria itxi eta zuzendaritzako zenbait kide atxilotu zituenetik. Euskaldunon Egunkariaren lehenengo alea eta Berria egunkariaren estreinakoa eskutan hartuta aritu ziren kantuan Jon Maia eta Beñat Gaztelumendi.\nZarautzera ere joango gara bertso bila. Otsailaren 24an saio ederra izan zen Putzuzulo gaztetxean. Abuztuan egin izan dira Azken Portuko festak, baina jai batzordearen eta udalaren arteko zenbait gorabehera tarteko 2017an ez zen bertso-saiorik izan. Atzerapenarekin izan arren, otsailaren 24an egin zuten saioa Beñat Jauregi, Oihana Iguaran, Agin Laburu, Amets Arzallus, Eneritz Artetxe eta Iker Zubeldia bertsolariak eta Beñat Intxauspe gai-jartzailea oholtzan zirela. Gaurkotasun handiko bertsoaldiak ekarriko ditugu programara: alde batetik, Oihana Iguaran eta Amets Arzallus pentsionisten arteko elkarrizketa entzuteko aukera izango dugu. Bestetik, Oihana Iguaranen bakarkako eder bat ere berreskuratuko dugu. 2017ko Bertsolari Txapelketa Nagusian Gaur udaberri bat dabil doinua atera zuen amasarrak, Ismael Serranoren Papá cuéntame otra vez doinua oinarri hartuta. Beñat Intxaustik doinu horretan eta martxoaren 8ari begira amari galdezka jarri eta sorta ederra osatu zuen Oihana Iguaranek.\nBaina umorerako tarterik ere izan zen Zarautzen, Iker Zubeldia eta Amets Arzallusen arteko elkarrizketa kasu. Elkarrekin ligatu eta zegamarraren etxera joan ziren biak, baina Amets Arzallus harrituta zegoen gelako "dekorazioa" ikusita. Algara ederrak sortu zituzten Putzuzulo gaztetxean.\nItxuraz elkarrengandik urrun egon arren, bada harremanik bertsoaren eta futbolaren artean, urtarrilean Maialen Lujanbiok Realaren eta Bartzelonaren arteko partiduaren aurretik egindako ohorezko sakeak erakusten duen moduan. Azken asteotan plazetan askotan kantatu izan zaio gertaera horri, eta guk bi bertsoaldi hautatu ditugu horren inguruan jarduteko: Andoni Egañak Aizarnazabalgo bertso-afarian egindako bakarkakoa eta Amets Arzallusek eta Maialen Lujanbiok berak Tolosan osatutako ofizioa.\nHau guztia eta askoz gehiago igande bazkalostean izango da ikusgai, 15:00ak aldera, ETB1en. Eta zuzenean ikusi ezin duzuenok Internetez ere izango duzue aukera, www.eitb.tv helbidean.\nMikel Labakarekin dugu hitzordua igande honetan, 15:00etan.


"The Leftovers": aireratzen ari diren telesailen artean, onena - Ikusi makusi, zer ikusi?\nHasiera » Gomendioak » "The Leftovers": aireratzen ari diren telesailen artean, onena\nBat-batean munduko biztanleriaren %2a desagertu egiten da. Inork ez daki non dauden eta zer gertatu den. Telesail honen hasierako premisa hori sinplea dirudi bai, baina pixkanaka, pantaila txikiak azken urteetan eman duen ustekaberik handienaren aurrean gaudela frogatzen ari da. Hori bai, gauza bat argi izan, berdin dio desagerturiko pertsonak horiek non dauden, garrantzitsuena bertan gelditu direnak dira, gainerako %98 horiek alegia. Nola birmoldatuko dute bizitza, maite dituzten pertsonak ondoan izan gabe. Lehen denboraldiaren hasieran, gutxik uste zuten, hain urrun iritsiko zenik. Gutxinaka, harrokeriarik gabe eta zarata gutxi ateraz, guztiz harrapatu nauen telesaila bihurtuz. Momentu honetan aireratzen ari diren telesail guztien artean, onena bihurtuz. (Fargo II-rekin batera)\nBatez ere, ikusleak bi mutur ezberdinetan banatzeko gaitasuna duen istorio horietako bat. Zein muturretan kokatuko ote zarete? Telesaila, gorroto ala maitatu? Hori bai, garrantzitsua, telesailean sinestea eta barruraino murgiltzea. Intentzioa, hasieratik gillotina eskuartean dugula ikustea bada, hobe ez gerturatzea. Bestalde, HBO-ren zigilu hori ikuste hutsarekin, gerturatzeko argudio nahiko indartsua dirudi, baina egin dituen ekoizpen mordoen artean, gutxi batzuk dute honen anbizio, ausardia eta originaltasuna. Istorio bitxi eta erakargarri batean bilakatuz, misterio eta suspensez gainezka. Interesgarria atal bakoitzetik atera daitezkeen eztabaidagai eta irakurketa guztiak. Hainbat uneetan Lost datorkit burura, misterio ulertezin batez inguratua dagoelako guztia. Ez da kasualitatea beraz, sortzaileen artean, Damon Lindelof aurkitzea, Lost telesailaren gidoilarietako bat.\nNabarmentzekoa telesailaren sendotasuna, oso tinko mantenduz, ahultasun sintomarik erakutsi gabe. Bigarren denboraldi zoragarri bat eskaintzen ari direlarik, lehenengoa gaindituz. Aipaturiko elementu guzti horiekin gainera, mina, bakardadea eta desorientazioa bezalako gaiak, maisutasunez islatzen jakin izan dute.\nLiburu batean oinarritua\nTelesaila, Tom perrota-ren liburu batean oinarriturik dago. Lehen denboraldian, liburu horren eduki oso moldatu zuten arren, bigarren denboraldiari beste ikuspuntu interesgarri eta bikain bat eskaintzen jakin izan dute. Gezurra dirudien arren, lehen denboraldiaren maila gaindituz eta telesaila hobetuz.\nAktoreak eta pertsonaiak\nTelesail honek eskaintzen dizkigun, pertsonaia horien aurkezpena eta garapena bikaina da, zoragarria. Aipaturiko min, bakardade eta desorientazio guzti hori ezin hobeto itsatsirik ageri direlarik pertsonaia bakoitzean. Horietako batzuk, transformazio brutal bat jasaten dutelarik. Aipagarria jakina, aktoreen lana.\nGuztien gainetik nabarmentzekoa, Nora Durst (Carrie Coon) aktore erraldoia dela frogatuz. Pertsonaia suntsitu baten bitartez une ahaztezinak utziz.\nKevin Garvey (Justin Theroux). Atalak pasa hala indarra hartuz doan pertsonaia eta hainbat misterioren giltza bihurtzen ari dena.\nBeste ezinbesteko pertsonaia ,Christopher Eccleston aktore handiak antzeztua, Matt Jamison apaizarena. Biziko dituen hainbat uneetan, Lost telesailaren Desmond datorkit burura. Ikaragarria eta latza emaztearekin bizi duen istorio hori.\nJohn Murphy (Kevin Carroll)\nMusika eta atmosfera\nAktoreen lan horretaz gain, bi euskarri nagusiei esker mantentzen da tinko istorioa. Alde batetik, Todd McMullen-en argazkia, bikaina, ikusgarria. Eta batez ere Max Richter konposatzaileak, soinu banda zoragarri bati esker, eskaintzen duen erakustaldi paregabea. Abesti zerrenda ezagunak ere ageri dira, ikusgai ditugun irudiekin tartekatuz sekuentzia brutalak sortuz.\nBeraz, badakizue, istorio desberdinak eta batez ere ausartak gustuko badituzue, zalantzarik ez izan eta murgildu. Hiru atal besterik ez dira falta bigarren denboraldia amaitzeko eta erabat harrituta jarraitzen dut, maiteminduta.\n“The Leftovers”: aireratzen ari diren telesailen artean, onena | EIBZko liburutegia - […] Gaizka Izagirre / 2015-11-18 / 514 hitz […]


Perforce: bertsioa dena | Martech Zone\nAsteartea, martxoa 26, 2013 Igandea, urria 4, 2015 Douglas Karr\nSoftware garatzaileek aspaldi asmatu zuten bertsioak kudeatzeko sistemek lana erraztu eta emankorrago bihurtzen zutela. Indarra garatzaileei bertsio kontrol aurreratua eskaini zieten enpresa horietako bat da. Denborarekin, ordea, ohartu ziren korporazioek arazo berdinak dituztela barne dokumentuekin - salmenta orrietatik, grafikoetara, orri zurietara ... taldeek dokumentuetan kolaboratzen dute baina askotan ez dute lan egiteko azken bertsiorik. Ondorioz, talka gertatzen da, frustrazioa sortzen da eta produktibitatea guztiz galdu edo eten egiten da. Mina zehazteko infografia hau osatu dute.\nJaregin zure fitxategiak Perforce Commons-era eta segurtasunez gordeko ditu, babeskopia automatikoak egin eta bertsio zehatzak egingo ditu. Ez dago fitxategi baten bertsio egokia bilatzen edo zure denbora alferrik galtzen zaharkituta dagoen dokumentu batean. Commonsek erabiltzeko erraztasuna eta enpresen bertsioen kudeaketa indartsua konbinatzen dituelako da. Diseinu intuitibo eta sentikorrak negozio taldeen lana arrazionalizatzen laguntzen du eta eduki kaosetik aldentzen ditu. Commons-ek enpresa talde batek kolaboratu nahi duen edozein fitxategi mota kudeatzen du — bideo artxibo handienetik Word dokumentu txikienera arte.\nTags: lankidetzadokumentuadokumentuen bertsioakbertsioaren kontrolabertsionatua\nRant: AEBetako Gobernuak Interneteko merkataritza suntsituko du


Militarrak Debagoienean: Kanpanzarren dihardute maniobrak egiten - Debagoiena - Goiena.eus\nMilitarrak Debagoienean: Kanpanzarren dihardute maniobrak egiten\nIban Arantzabal 2006-09-27 13:18\nEhun soldadutik gora agertu dira Kanpazarren. Lekuko batek Arrasate Irratiari kontatu dionez, goizeko 11:00etan iritsi dira Kanpanzarrera, armak eskuetan zituztela. Angiozarrerako bidea hartu dute eta itxuraz, gure ibarrean egingo dituzte gaurko maniobrak.\nGoizean abisatu digu debagoiendar batek militarrak Kanpanzarren zeudela esanez. Sustatun eman genuen maniobren berri hilaren 26an. Gaur heldu dira Debagoienera.\nAzpeitia eta Zumaia artean eta Berriatua eta Ondarroa artean Espainiako Armadako ehunka soldadu maniobra militarretan dabiltzala jakin genuen Imanol Muruak bidalitako mezu batean. Gerora, Otxandiotik Gasteizera bitartean, Abadiñon, Itsasondoko Udalera ere abisua heldu da, Galdakaon zehar ere ibili dira, Asuan (sondika alboan) eta Unben (erandio eta urduliz artean), Aiaraldean eta Laudion... Eta orain Debagoienean.\nUr Gorostiagak ere eman zigun maniobren berri. Ez oraingoekin lotuta, baiña bai Baionan izaten direnen berri emanez.\nGoienako kazetari bat joan da maniobrak egiten diharduen lekura. Arrasate Irratiak konexioa egingo du Goienako kazetariarekin, telebistako albistegian ere landuko da gaia eta Goienkariarako ere landuko dugu. Goiena.ne-en edozein berri delarik ere sartuko dugu jakin bezain laster.


Egoitz GVx4- aldakur -: "Arlo pertsonalean gaurko bete beharrak. 1- Riot …" - Mastodon.eus\nArlo pertsonalean gaurko bete beharrak.\n1- Riot instalatu eta hain bat kanal euskaldunetara sartu.\n2- VPS bat kontratatu.\n3- Teklatu Bluetooth bat erosi.\nEdozein puntutako gomendioak ongi etorriak izango dira. 😉\n2020(e)ko Mai 14, 12:08 · Web · 2 · 0 · 0\n2020(e)ko Mai 14, 12:32\n@aldakur zer arin konbentzitu zaituen @ileturiak ezta? 😜\nNik hosting bat daukat kontratatuta eta askotan pentsatu dut VPS batera pasatzea, baina ez ote da lan gehiegi izango? VPS baten adibidez, nork kudeatzen du posta zerbitzaria? Eta softwarearen segurtasuna?\n2020(e)ko Mai 14, 12:47\n@dabidnet @aldakur Norberak, eta lan apur bat eskatzen du, hori hala da.\n2020(e)ko Mai 14, 13:22\n@dabidnet @ileturia Bai. Arrazoia dezu. Baina, beti nahi izan dut VPS bat saltseatzeko.\nOrain egokia ikusten dut NextCloud Dockerizatu bat jartzeko. Nire hosting-ean ere dut nextCloud bertsioa montatuta, baina biltegiratze ahalmen gutxirekin.\n2020(e)ko Mai 14, 18:34\nJoen @dabidnet . Oain zalantzan jarri didazu. jeje. Batez ere zerbitzariaren segurtasun kudeaketagatik Konfiguraziak, eguneraketak... 😅 @ileturia\n2020(e)ko Mai 14, 18:37\n@aldakur VPS-an egindakoak blogean idatziko dituzu? 😉\n2020(e)ko Mai 14, 18:40\n@bertol Erosten badet bai noski. Momentuz Ubuntu server bertsio bat instalatzen ari naiz VirtualBox batean. Proba batzuk egiteko. 😅\n2020(e)ko Mai 14, 18:44\n@aldakur Zerbitzu ezberdinak jarriz gero, esaterako pixelfed instantzi bat, nextCloud eta gitea gomendagarria litzake bakoitza docker batean sartzea edo ta zuzenean zerbitzarian? Errendimentuari dagokionez ezberdinak izango liratekeen?\n2020(e)ko Mai 14, 20:59\n@bertol Docker mundua ikasten ari naiz. Nik uste, gaur egun dana Dockerizatzen ari dela. Ez dut uzte errendimendua okerragoa denik.\nGainera, hori litzake praktika egokia. Aplikazio bakoitzak bere kontainer propioa izatea.\n2020(e)ko Mai 14, 21:14\n@aldakur @bertol behin bakarrik erabili dut Docker. Oso erabilgarria iruditu zitzaidan, kontzeptu erabat logikoa. Baina zalantza batekin geratu nintzen:\nErabilitako edukiontziak nginx instalatzen eta konfiguratzen zuen, makina berean erantzungo lukeen beste edukiontzi bat jarriko banu eta honek ere nginx beharko balu (443 edo 80 portuan biak), nola erantzungo lukete? Eta nork?\nIndartsuenak agian? 🤯\n2020(e)ko Mai 15, 16:19\nAplikazio batek bere kontainerra OK baina Datu Base zerbitzari bat kontainer batean joango litzatekee eta honen barruan Datu Base ezberdinak edo ta aplikazio bakoitzak bere Datu Base zerbitzaria eta bertan bere Datu Baseak?\nEz dakit oso ongi ulertzen den nire zalantza ...\n2020(e)ko Mai 15, 18:09\n@bertol @dabidnet Ongi ulertu badet, eta kontutan hartuta docker kontzetua ikasten ari naizela...\nBi aukerak egin daitezke. Baina ez dakit zein izan daitekeen onena. App kopuruen arabera zerbitzaria konatiner beteko dugu.\nDena den, orain dakinadarekin... app1 -> Kontainer 1 edo gehiago.\nEgia esan, ez dakit galdera erantzun dudan.\n2020(e)ko Mai 15, 18:18\n@aldakur @dabidnet esaterako WP (PHP7 + MariaDB)-ekin jarriko genuke kontainer batean eta beste batean NextCloud (PHP7 + MariaDB)-ekin eta beste batean Matomo (PHP7 + MariaDB)-rekin?\nEz dakit egokiagoa litzatekeen edo posiblea den kontainer bakar batean MariaDB izatea ...\n2020(e)ko Mai 15, 18:28\n@bertol @dabidnet Neri lehen aukera gustatzen zait. Baina ez dakit egokiena den. Azken finean zalantza bat dut MariaDBren datuen persistentziarekin.\nEz dakit ongi nola egin. Azken finean MariaDB kontainerrak eduki behar ditu datu baseak? edo datu baseak zerbitzarian daude eta MariaDB kontainerrekin lotura dute?\n2020(e)ko Mai 15, 21:24\n@aldakur @bertol @dabidnet iep. Ni dockerrekin ibili naiz pixka bat, eta bogan dagoena docker compose erabiliz aplikazio bakoitza bere kontainer propioan izatea da. Eguneraketak errazten ditu eta aldaketak azkartu. Bestalde errendimenduan ere nabarmentzen da docker batetik betiko instalazio batera. Dockerren baliabide gehiago eskatzen ditu. Zer esanik ez VPS baten gainean docker kontainer batzuk jarrita ( birtualizazio bikoitza). Baina ez da dramatikoa egia esan eta merezi du.\n2020(e)ko Mai 15, 21:30\n@aldakur @bertol @dabidnet nire epe ertain baterako ametsa, etxean dudan nextcloud raspberrytik atera eta rack armairu txiki batera pasatzea da beste zerbitzu batzuekin batera. Proxmoxekin makinak birtualizatu eta Nexcloud, posta zerbitzari bat, VPN bat... jarri nahi nituzke. Ai, nire ametsak... 😂\n2020(e)ko Mai 15, 21:57\n@urtzai @bertol @dabidnet joe... Ona, baina...\n2020(e)ko Mai 16, 06:30\n@aldakur @bertol @dabidnet bai, halaxe da... 😬\n2020(e)ko Mai 16, 09:27\n@urtzai @aldakur @dabidnet Errendimenduari buruz zabiltzanean, makina berdinean gabiltzala suposatuz, dockerrik gabe errendimendua hobeagoa izango da?\nBadirudi orduan, docker erabilgarria dela aplikazioa behin baino gehiagotan instalatu behar baldin bada, zerbitzari batetik bestera mugitu nahi badugu edo ta eguneraketa dexente egiten baditugu.\nErrendimendua vs Mantenimendua?\nLinux-en gabiltzala suposatuz, noiz #LXC edo #Docker aukeratu?\n2020(e)ko Mai 16, 09:34\n@urtzai @aldakur @dabidnet #LXC eta #Docker-en zalantza argitzeko hemen irudia.\n2020(e)ko Mai 16, 10:04\n@bertol @aldakur @dabidnet egia esan birtualizaziora, Digital Oceaneko droplet, tartean nik probak egiteko VirtualBox edo antzeko makina birtual eta docker muntaia batzuengatik hurbildu naiz. Gero bulegoan proxmoxekin ditugu zerbitzuak jarrita eta LXC edukiontzi batzuk baditugu ere, sekula ez dut jakin ezberdintasuna. Ona litzateke proxmoxek docker bateragarritasuna eskeintzea.\n2020(e)ko Mai 16, 15:53\n@urtzai @bertol @dabidnet Ni ere mobida guzti hauetan berria naiz. Gaur egun irakaslea naiz eta halakoekin ez nabil egunero. Ikasteko murgiltzen naiz asuntu hauetan jeje. Irakasle baten beharra dela uste dut.\nDockerrek duen abantaila nagusia Deploy bat egiterako orduan da. Dana Kontainerrean dagoelako. Garatzailearen makinan funtzionatzen badu, badakizu produkzioko zerbitzarian funtzionatuko duela. Eta hori kristona da.\nSeguru errendimendua jeitsiko dela, baina hortxe oreka bilatzea.\n2020(e)ko Mai 16, 16:15\n@aldakur @bertol @dabidnet "nire garapen ingurunean badabil" esaldiak ia ez du balio 😂\n2020(e)ko Mai 16, 16:16\n@urtzai @bertol @dabidnet Hori da! Jajaja\n2020(e)ko Mai 15, 18:04\n@dabidnet @bertol Galdera ona. Agian, lehenago altxatu dezun kontainerra erantzungo lukeela edo bigarren kontainerra altxatzean -p 80:443 errorea emango lukeela suposatzen dut.\n@aldakur @dabidnet @bertol Ez naiz aditua, baina -p aukerako lehen zenbakia zerbitzariko atakari dagokio eta bigarrena Docker edukiontzi barrukoari. Adibidez, -p 8080:80 bada, zerbitzariko 8080 atakara egindako eskaerak Docker edukiontzi barneko 80 atakara bideratzen ditu zerbitzariko Apache edo nginx-ak. Docker edukiontzi bat baino gehiago badituzu, zerbitzarian ataka desberdinak erabil ditzakezu, 8080, 8081..., horrela eskaera bakoitza dagokion edukiontzira joango da.\n2020(e)ko Mai 15, 18:22\n@aldatsa @dabidnet @bertol bai bai. Hori da. Baina bi kontainerrak -p 8080:80 kin exekutatuko bagenitu? suposatzen dut bigarrena altxatzerakoa errorea jasoko genula ez?\n2020(e)ko Mai 15, 18:30\n@aldakur @dabidnet @bertol Ez dakit, ez dut inoiz probatu. Nik uste zerbitzariko Apache edo Nginx-ak bere konfigurazioaren arabera erabakiko duela ze edukiontzitara bideratu.\n2020(e)ko Mai 15, 18:29\n@aldakur @dabidnet @bertol -p edo --publish aukera erabiltzeaz gain zerbitzariko Apache edo Nginx ere konfiguratu beharko duzu eskaera dagokion lekura bideratu dezan, baina -p erabiltzen ez baduzu zerbitzariak ez du edukiontzira birbidalketarik egiteko modurik izango, ataka guztiak itxita izango ditu, bere sarean ez dauden guztientzat.


Hasi dituzte Mugertza etxea eraisteko lanak - Bergara - Goiena.eus\nHasi dituzte Mugertza etxea eraisteko lanak\nEneko Azurmendi 2016-06-29 16:41\nAtzo hasi zituzten San Lorentzo eta Zubieta lotzen dituen etxeari amiantoa kentzeko lanak, gero eraikina eraitsi ahal izateko. Izan ere, errepidea estutzen den gunean dago eta pasabidea zabaltzeko asmoz, eraikina botatzea erabaki zuen Udalak.\nGauzak horrela, semaforo bat jarri zuten kotxeen zirkulazioa kontrolatzeko eta eraikinaren inguruan segurtasun area bat jarri zuten, jendea sartu ez zedin. Izan ere, amiantoa minbizia eragin dezakeen materia bat da, toxikoa, eta zuhurtziaz jokatu nahi izan zuten. Gainera, hondakin arriskutsua denez, Eusko Jaurlaritzaren protokolo berezi bat bete behar dute lan hauek eta langileek ezin dute lau ordu baino gehiagoz lan egin.\nAmianto plakak kentzea da zehazki egin beharreko lana. Hala ere, eraikinaren goialdeko fatxadan daude plaka hauek, beraz, garabi moduko bat erabili zuten bertara heltzeko.\nBehin amianto plakak kenduta, eraikina habetu, apuntalatu egingo dute eraikina, zaharra da eta. Ondoren, barrua garbituko dute, bertan dauden altzari eta material guztia aterako dute, ahalik eta arazo gutxienekin eraitsi ahal izateko.


Elebide: hizkuntz eskubideak bermatzeko zerbitzu ofiziala Sustatu.eus - Teknologia albisteak\nElebide: hizkuntz eskubideak bermatzeko zerbitzu ofiziala\n2006-10-18 : 14:10\nEusko Jaurlaritzako Kultura Saileko Hizkuntza Politikarako Sailburuordetzak zerbitzu berria eskaini nahi die herritarrei: Elebide, Hizkuntz Eskubideak bermatzeko zerbitzua. Herritarren kontsultak, kexak eta iradokizunak jasotzea izango du helburu, herritarrei babesa ematea eta hizkuntz eskubideak errespetatzeko arazoak dituzten entitateei laguntza espezializatua eskaintzea.\nZerbitzuaren egiteko nagusiak honakoak izango dira:\nAholkularitza eskaintzea: hizkuntz eskubideen eta hizkuntza-araudiaren gainean.\nKexuak jasotzea eta bideratzea: hizkuntz eskubideak urratu direlako edo horiek erabiltzeagatik kaltea jaso delako. Herritarrari babesa eman nahi diogu.\nKexuaren xede diren organismoei, eskubidearen urratzaile gertatu direnei alegia, aholkularitza eta baliabideak eskaintzea, hizkuntz eskubideak errespetatuak izan daitezen.\nHizkuntz eskubideen berri emateko baliabideak herritarrei eskaintzea.\nKontsumitzaileen eta erabiltzaileen eskubideak babesteko ardura duten Administrazio Orokorreko organoekin, eta Sail ezberdinekin, lankidetzan aritzea hizkuntza araudia bete dadin.\nHizkuntz eskubideen babesarekin lotutako iradokizunak jasotzea eta bideratzea.\nKexuak bideratzeko, orri hau eskaintzen dute informazioarekin, baina ez dago kanal berezkorik. Telefonoz, larrialdien 012 zenbakira deitu behar da, eta Internet bidez, Euskadi.net atariko postontzi orokorra erabiltzeko esaten zaigu, ohar honekin: Kontutan eduki ezazu buzoi honen bidez ez dela prozedura administratiborik hasten.\nHPS-k Azpeitiko Udalaren Erabili.com webgunearen bidez eman du zerbitzu berri honen informazioa Interneten. Patxi Baztarrikaren iritzi artikulua ere badago Erabili.com-en.\n2006-10-19 : 20:01\nOinaztarren eta ganboatarren arteko norgehiagokaren azken kapitulua da hau: Elebide vs Behatokia.\nHalandabe, lehengo egunean egunkarian Paul Bilbaok (Behatokiko zuzendaria) esandakoa gustau egin jat, oinaztartasun eta ganboatartasun guztien ganetik:\nBERRIA: Behatokia eta Elebide osagarriak al dira?\nPAUL BILBAO: Bai. Hor dago Kataluniako adibidea. Alde batetik, Katalunian badago gizarte mugimendu bat: Observatori de la Llengua Catalana. Nazio izaera du, Herrialde Katalanak osorik hartzen ditu eta egoeraren diagnosiak egiten ditu. Bestetik, hizkuntz eskubideak bermatzea Administrazio Publikoari dagokionez, Administrazioak hizkuntz eskubideak bermatzeko politikak abian jartzen ditu, Observatorik jasotzen duen informazioa aintzat hartuta. Osagarriak izan behar dugu, bakoitzak bere rola jokatzen badu.\n2006-10-20 : 01:40\n> Oinaztarren eta ganboatarren arteko norgehiagokaren azken kapitulua da hau: Elebide vs Behatokia.\nOinaztarrak eta ganboatarrak, ala 25 urtean kolpe zorrik jo ez eta orain hauteskunde denboran beren plan txit ederrekin datozen interesatu hutsak?\nPlan gutxio eta egin ditzatela etxeko lanak: alderdian (jakin nahiko nuke beren bileretan euskeraz zenbat egiten duten), udaletxe, batzar nagusi, patronatu, mankomunitate, zakur-etxe eta abarretan (hor badakit zenbat egiten duten, hutsaren pare).\nKontseilua, EHE, Behatokia eta halakoak lan txukuna egiten dabiltza, zertara datoz orain beste horiek? Zein etorriko gure hizkuntz eskubideak babestera eta beretzat euskara apaingarri eder bat bai baina erabiltzeko eragozpen hutsa besterik ez dela iruditzen zaien horiexek!!\n2006-10-20 : 16:14\nNik ez ditut bi leinu ikusten hemen. Oinaztarrak, ganboatarrak... ez dira bandoak.\nBatetik boterea dago. Administrazioa.\nBestetik bestelako ekimenak daude, deitu herri mugimendu, deitu gizarte mugimendu, deitu gizarte eragile, edo Kontseiluak bere baitan biltzen dituenak (euskalgintza osoa esango nuke nik...).\nHori da hemen gertatzen ari dena. Eta azkar, oso azkar.. eta urtea amaitu aurretik, aspaldian izan dituzten egitasmo guztiak ateratzen ari dira mahaigainean.\nSindikatu eta patronalarekin kontsentsuzko argazkiak atera ostean, orain beste guztiak datoz.\nKalitate ziurtagiria / Bai Euskarari\nElebide / Euskararen Behatokia\nLeheneago izan zirenak:\nHizkuntzaren inguruan, batu, antolatu, bat egin eta aurrera egin baino, gehiago da administraziotik dena kontrolatzeko joera bat. Mugatua dena eremuz (Bizkaia, Araba eta Gipuzkoa) eta muga handienak dituenak pratikan ere.\nBadakizue agiriak gaztelaniaz heldu zaizkiela parlamentariei? Dena esanda dago.\n2006-10-20 : 17:01\n> Nago, gurean euskara serioago hartuko balute politikari gehienek, eta errespetu gehixeago izango baligute euskaldunoi, askozaz lehenagotik izango genituela Behatoki bat eta Elebide bat, ez zirela alderdi banaren eraginpekoak izango eta elkarlanean jardungo luketela.\nNago, benetan euskara eta euskaldunak bagina zerbitzu horietako sustatzaileen kezka bakarra edo nagusia, eragileok ez liratekeela arituko mokoka, ari diren bezala, "pastela" (ttikia) banatu nahi ezean, ari diren bezala.\nNago, españolak eta basko erdaldunak poz-pozik behar dutela egon, lasai asko euren erdara hutsezko mundutxoan jarraituko dutelako lasai, gurera hurbiltzeko ahaleginik txikiena egin beharrik gabe, euskaldunotako asko belarriondoka ari diren bitartean, zertarako, eta gure mixeriak jabetzan izateko.\nNago, liskarretik liskarrera dabiltzan eragile horietatik, baliabide gehien dutenei izugarri kostatzen zaiela euskarari bide ematea, eta besteei, euskara euren jabetzakoa ez dela konturatzea, izugarri ari zaiela kostatzen ere.\nNago erdiko bidetik egin beharko dugula aurrera euskaraz bizitzeko eskubidea bermatuta nahi dugunok.\nEuskalgintza bat eta bakarra dela aldarrikatzen dutenekin ere, nahikoa aspertuta nago.\n2006-10-20 : 20:38\n"euskara euren jabetzakoa ez dela konturatzea, izugarri ari zaiela kostatzen ere".\nKasualitatea euskara patrimonializatzen gabiltzala esaten diguten horiek izatea edo a) euskeraz jakin ez eta ikasteko batere ahaleginik egiten ez dutenak edo b) euskeraz jakin bai, baño sekula erabiltzen ez dutenak, nun eta Teleberriko 20 segundotarako kortean ateratzeko ez den.\nEuskera erabiltzen dugunontzat da, eta kitto. Ez dakitenek edo erabiltzen ez dutenek ez dute inongo arazorik beren hizkuntz eskubideen zapalkuntzarekin. Eta orain Elebide horrekin datozkigun! Non ikusi da eskubide batzuk zapaltzen dituzten haiexek izatea eskubide horiek babesteko arduradunak? En fin!!!\n2006-10-20 : 23:36\nEz a) eta ez b).\nOhar hori egin duen honek euskaraz bizitzeko apustua egin zuen aspaldi; euskararen jabetzaren inguruko gerra hasi aurretik ere.\nEta ez du inoiz ETBko 20 segunduko "korterik" gozatu.\nNon ikusi ote den eskubide batzuk zapaltzen dituzten haiexek izatea eskubide horiek babesteko arduradunak galdetu duzu.\nLeku askotan Marikruz. Begiratu udalei bestela, eta begiratu euskararen defendatzaile bakartzat euren burua dutenei ere; horiek ere zapalketan trebe baitira, euskararen aldeko ekimena euren kontrolpekoa ez denean ere.\nTokatu zait, adibide bitxirik jartzeagatik, Herriko Taberna baten baino gehiagotan, "ahí vienen los vascos" eta antzekoak entzun behar izatea, euskaraz egiten genuen bakarrenetakoak ginelako; eta tokatu zait gero, españolez bizi ziren elebidun "konprometitu" horiekin autobus berean joan behar izatea egunkariaren aldeko manifara, adibidez.\nEta tokatu zait Euskara Batzorde potolo samar bateko arduradunik ezagutzea, euskarazko elebakartasunaren aldeko diskurtso erradikal-gorria duena, baina, hara non, bere lagun elebidunekin españolez aritzen dena...\nEta abar, eta abar, Marikruz.\nLuzetxo ibilita gaude, eta hamaikatxo kontu ezagututa, besterik gabe edonoren diskurtso puruak irensteko.\nUstezko arotzen etxeetan ere...\n2006-10-21 : 11:43\nGaldera bat eta bakarra, Patxori.\n-Elebide sortu izana ondo iruditu zaizu?\nAlferrikakoak iruditzen zaizkit, lekuz kanpokoak... adibide ustezko hoiekin bestelako arrazonamenduak egitea.\nMintza gaitezen, ahal bada, Elebideri buruz.\nSortu behar zen? Beharrezko zen? Gabezia bat izan dugu euskaldunok horri dagokionean?\nAla ordea, daudenak indartu behar genituen?\nHori jakin nahi nuke.\n2006-10-21 : 14:12\nlehenengo eta behin ez dira ustezko adibideak, egiazkoak baizik, eta oso aproposak eta egokiak iruditzen zaizkit; horregatik paratu ditut, noski.\nElebide? Oso beharrezkoa iruditzen zait. Oso berandu sortu dutela ere bai.\nBehatokiak eta Elebidek osagarriak izan beharko lukete, eta elkarrekin lan egiteko gauza direla erakutsi behar lukete.\nAdibideak badira, Paul Bilbao berak esan bezala, Catalunya-n adibidez.\nBehatokiaren lana txukuna izan da orain arte, baina ezin du eduki instituzioetan txertatuta dagoen erakunde baten eraginkortasuna. Bestalde iruditzen zait, instituzio gehien-gehienek euskaldunon hizkuntza eskubideak urratzen dituztelarik, Behatokiaren lana funtsezkoa izaten jarraituko duela, eta Elebideren beraren akuilu izan daitekeela, baina uste dut akuilatzea eta zigortzea ondo bereizten saiatu beharko duela.\nAkaboa litzateke zerbitzu bi horiek (ere) elkarren aurka aritzea.\n2006-10-21 : 16:10\nPaul Bilbaoren erantzuna interesgarria da, baina Euskal Herria ez da Katalunia eta Elebide ez da Kataluniako Hizkuntz Bermerako Bulegoen parekoa izango. Uste dut ez zaiola behar beste erreparatu Paul Bilbaok osagarriak izateko jarritako baldintzari: "Osagarriak izan behar dugu, bakoitzak bere rola jokatzen badu".\nAlegia, Elebidek Administrazioak, bere izen ofizialak dioen bezala, hizkuntz eskubideak bermatu egin behar dituela, bere funtzioa bete behar duela, 25 urtean bete ez badu ere. Ez dirudi, ordea, hori egingo duenik. Nahikoa da etxera Eusko Jaurlaritzara begiratzea: Zer egindo du, esaterako, osasun zerbitzuetan langile erdaldun batek hartu gaituela salatzen dugunean? Edo ertzain batek 'cristiano'-z hitz egiteko eskatu digula salatzen dugunean?\n2006-10-21 : 19:55\nZerbitzuak dagoz erabilteko, ez aldarrikatzeko eta gero kasurik ez egiteko. Zuetako zenbat gogoratu zarie Behatokiaz orain Elebide sortu dabela? Zenbat salaketa bideratu dozue Behatokira?\nTrebeak gara gero indarrak alferik xahutzen. Askotan egunkarian (batzuetan "Gara" nagusiki erdaldunean) zuzendariari gutunak bidaltzen ditugu euskal hiztunen aurkako jarrerak salatzeko, orain dala urte batzuk martxan dagoan Behatokia moduko erakunde espezializatu bateri idazkia modu zuzenean bidali ordez. Askoz eragingarriagoa danaz ez gara baliatzen, askotan zerbitzu hori existitzen danik be ez dakigulako.\nIka-mika horrek behintzat balioko dau Behatokiaren existentziaz batzuk konturatzeko!\nEta Elebideren sorreraz neure eritxia? Ondo etorri ba! Katalunian legez, hoba erakunde bi (administrazinokoa eta herrikoia) bat bakarra eta (askorentzat) ezezaguna baino.


Gazte epaimahaikide izan zaitez! — Gaztezulo\nGazte epaimahaikide izan zaitez!\nGazte epaimahaikide izan zaitez! https://www.gaztezulo.eus/albisteak/gazte-epaimahaikide-izan-zaitez https://www.gaztezulo.eus/albisteak/gazte-epaimahaikide-izan-zaitez/@@download/image/captura_de_pant_1411993456.png\nDonostian urriak 25 eta azaroak 1 bitartean, Fantasiazko eta Beldurrezko Zinemaren XXV. astea ospatuko da. Bederatzigarren urtez, horrela nahi duten gazteek aukera izango dute epaimahaian parte hartzeko. Azalduko dizugu nola!\n18-30 urte bitarte badituzu aukera duzu Fantasiazko eta Beldurrezko Zinemaren Astean Gazteen Epamahaiaren parte izateko. Horretan aukera izango duzu film laburren irabazlea aukeratu eta XXV. edizioko Film Laburrik Onenaren Gazte Saria emateko.\nAurreko edizioan 14 gaztek hartu zuten parte, aurten 150 izango dira, Donostia Kulturako Zine Atalak, Fantasiazko eta Beldurrezko Zine Astearen antolatzaileek, eta Gazteria Atalak bat eginda epaimahai honen betekizuna eta irudia indartzeko asmoa dutelako.\nGaztezulo aldizkariko urriko alean topatuko duzu euskarazko emanaldi batera doan joateko sarrera bat, moztu besterik ez duzu egin behar.\nIzena emateko: Gazteria Sailaren web orriaren bitartez (www.donostiagaztea.org). Horren barruko "Gazteak +18, Kultura, Fantasiazko- Beldurrezko Zinema" atalean, izena emateko fitxa bete ahal izango da.\nIzen emate epea: 2014ko urriaren 1etik 14a arte (biak barne).\nZozketa eguna: 2014ko urriaren 14a.\nHautatuak izan diren pertsonen bertaratzeko konfirmazio epe muga: 2014ko urriaren 20a.\nEmanaldiaren eguna: Urriaren 24a, 16:00etatik aurrera (Antzoki Zaharra)


Idazleak - Uxue Alberdi Estibaritz - Hemeroteka - Musika isildu bitartean\nUxue Alberdi Estibaritz > Hemeroteka\n2009-05-10 Musika isildu bitartean | Mikel Ayerbe\nDuela bi urte idazle gazteentzako VII. Igartza saria irabazi ondoren, Aulki bat elurretan ipuin liburua kaleratu zuen Uxue Alberdik. Urte berean, Joseba Jaka Literatur Beken VI. aldian saridunetako bat izan zen Hamaika makila proiektuarekin (bide batez, eta agian ez da lekua, baina nonbaiten esan egin behar, norbaitek noizbait aztertu beharko luke beka horretako Haur eta Gazte Literaturako hainbat lan sarituk izan duten bilakaera bitxia, asko helduentzako bildumetan argitaratu baitira).\nBaina, natorren harira, beka laguntza horren emaitza berriki argitaratu den Alberdiren Aulki-jokoa nobela baita. Kostaldeko Kantoieta herriko kafetegi batean 80 urtetik 95 urtera bitarteko aitona-amona koadrila elkartzen da arratsaldero. Guztien artean mila urte batzen dituzte, baina nekez gaindituko dute kopuru hori euretako bat hil ondoren. Izan ere, heriotza aulki-jokoan jolasten ari da eurekin, baina musika amaitzen denean, jolasean ez bezala, aulki bat hutsik geldituko da. Dominoko fitxak ere izan daitezke, bata bestearen atzetik erortzeko lehia horretan zeinek gehiago iraun. Hainbat jolasek denbora pasatzeko aukera eskaintzeaz gain, bizitzako legeak azaltzeko ere balio dutelako. Aulkirik gabe gelditu aurretik, ordea, denbora nolabait igaro egin behar eta Martiña, Teresa eta Eulali protagonistek iragana dute aurrera egiteko aitzakia.\nIstorio txikietan mamitzen dira emakume horien bizitzako testigantzak. Emakumeak baitira liburuko protagonista nagusi, eta horrek bere ondorioak ditu. Ez da kasualitatea liburu hasierako pasarte batean Peneloperen oihartzunarekin topatzea, galtzerdiak jadanik nori josi ez duen emakumeak etxeratzean behin eta berriz jositako galtzerdien haria askatzen duen bitartean. «Gelditu zirenen testigantza» biltzen saiatu delako Alberdi, eta liburuko pasarte jada antologikoenean zehazten den bezala: Zergatik uka, lubakitik idatzitako gutunak gerra dira; sukaldetik erantzundakoak ez. Baina Aulki-jokoa ez da gerraren inguruko beste nobela bat. Gerra agertzen da, pertsonaien iragana markatzen duen neurrian, baina gerraz gain bestelako gertaera askotxok dute lekua adineko emakume horien oroitzapenetan. Gainera, istorio batzuk azaletik soilik aipatzen dira (adibidez, adinekoek euren seme-alabekin dituzten gorabeherak), edo behin aipatuta, ez dute garapenik, nolabait irakurlearen jakin-mina piztuz baina kontua bere horretan utziz. Eta bai ikuspuntua zein istorio txikien puzzlea eratzerakoan idazleak asmatu duelakoan nago.\nOrainalditik iraganera eginiko jauzietan, Teresa, Martiña eta Eulaliren haurtzaroko eta gaztaroko oroitzapenak tartekatzen dira, narratzaileen ahotsetan ere jauzi nabarmenak eginaz. Kontakizun asko, gainera, fantasia ukituz biribilduta daude, eta, horrela, are bereziagoak bihurtzen dira gertaerak. Baina, agian, biribildu beharraren beharrez, zenbait pasartek baina batzuk badituztela esango nuke. Teresa eta haren ahizpa herrenaren Plaza Berdurako eszena gogorra edo txurreroaren kontakizuna adibidetzat hartutik, eszena jakin batzuk egituratzerakoan zenbait datu aurreratzen dira eszena beraren esangura eta klimaxa areagotzeko. Eta niri, behintzat, zenbait kontakizun biribilegiak eta guzti begitandu zaizkit, gehiegi egosita baleude bezala (apaindura sinboliko gehiegirik gabe ere, bere horretan nahikoa indar badutela deritzot). Bada bestelako huts txikirik ere liburuan, hirugarren mailako pertsonaia batekin, hain zuzen.\nNolanahi ere, eta baina guztiak gaindituz, gustura eta erraz bezain erruz irakurtzen den zein ahots eta ikuspuntu bereziak biltzen dituen liburua da.


Argitalpenak: Gazte literatura: Harrika, Patakon, Irakasle alu bat, Obsexuen kluba, Kanibalaren kaiolan, Txakurraren alaba... Ipuinak: Sei ipuin amodiozko, Hamalu... Eleberriak: Bekatuaren itzala, Berriro igo nauzu, Uda betiko balitz..\n... KALEKO haur bat, zortzi-bederatzi urtekoa, aitonaren baserri hustuaren inguruan jolasten, bera bakarrik, makila batekin, D’Artagnan dela, Kortsario Beltza dela, edo Capitán Trueno dela imajinatuz: etsaiak hiltzen ditu, haurrak eta damak salbatzen ditu, itsasontziak edo diligentziak asaltatzen ditu, kanoiak, puñalak, ezpatak, trabukoak... arma guztiak darabiltza esku artean, etsaiak ere gero eta ugariago baitira, inguratuta daukate eta nonbaitetik egin beharko du ihes. Hemendik! Ez, hortik ez, sua dago-eta; eta maldan behera alde egin behar, arrisku bizian, gobernadorearen tropa traidoreak atzetik tiroka ari direla. Bere borroka-amets horietan leku arrotz batera iritsi da mutikoa; hor goian ikusten ditu baserria eta berak jolas-leku dituen bazterrak; arbel-mendiaren beheko aldean geratu da bera, eta jaistea baino zailago iruditzen zaio orain igotzea, atzetik xaxaka zituen arerioak desagertu eta gero; ezkerretik joz gero, soro bazterretik, aurki joko du kaminoa, eta hortik berriz baserria; eskuin alderantz, berriz, sasiak eta sastrakak erdi ezkutuan utzitako bidetxidor bat bereizten du, arratsaldeko argi apalean misterio kutsu batez jantzia. Hortik abiatzea pentsatu du, ezezaguna baitzaio bidea, zer atzemango, nora iritsiko. Makilaz ibili behar du sasiak baztertzen eta asunak zapaltzen, bidea libratzeko. Egin du harramazkaren bat edo beste, eta atzera egitea pentsatu du, baina laharrez itxiago ikusten du egindako bide-zatia aurrean daukana baino, eta aitzina jo du, abenturan gero eta murgilduago dagoen sentipenarekin.


Familia barneko indarkeria: birusaren beste albo ondorioetako bat - Info - UPV/EHU\nInprimatu Familia barneko indarkeria: birusaren beste albo ondorioetako bat\nLehenengo argitaratze data: 2020/03/21\nCésar San Juan Guillén. Argazkia: Nagore Iraola. UPV/EHU.\nGure hirietako kaleak hustu dituen alerta egoerak ezusteko inpaktu kriminologiko bat izango du. Badaude aurrekari batzuk, adibidez, Washingtonen 1965eko abuztuaren 15ean izan zen delinkuentziaren beherakada nabarmena, bat etorriz The Beatles-en Shea Stadiumeko kontzertuarekin. Inork ez zuen galdu nahi izan. Ezta delitugileek beraiek ere. Baina zer gertatuko da etxeetan?\nIritzi publikoak edota erreferentzia zientifiko espezializatuek kontzeptuen katalogo zabal bat sortu dute izendatzeko familiaren barruan edo afektuzko harremanetan gertatzen diren indarkeriazko ekintzak. Genero indarkeria, etxeko indarkeria edo bikotekidearekiko indarkeria erabiltzen dira, etiketa bakoitzaren xehetasun semantikoak aintzat hartuz, harremanetako asimetria, jokabide-eszena edo kriminaltasunaren rol maskulinoa izendatzeko.\nEtxe berean bizi diren taldeen arteko indarkeria\nFamilia barneko indarkeria terminoaren erabilera ere ohikoa da, “familia” gisa hartzen den egoeretan ematen baitira aipatutako jokabide desegokiak, “familiaren” definizioa edozein dela ere. Aitzitik, artikulu honetan jorratu nahi ditugu, zehazki, etxe berean bizi diren banakoen taldeko inguru sozialean gertatzen diren jokabide arduragabeak, botere abusua edo indarkeriazko jarrerak (psikologikoa, fisikoa edo sexuala).\nIldo horretan, bizikidetza unitate batzuetan indarkeriazko dinamika kroniko edo multilineala ezartzen den arren, guk arreta jarriko dugu, emakumeetan ez ezik, biktima zaurgarrienetan, hau da, adingabeetan eta mendeko adinekoetan.\nBi kolektibo horien aurkako indarkeriari dagokionez, nahitaez salatu beharreko alderdi bat aurkitu dugu: ikusezintasuna. Emakumeen aurkako indarkeriaren kasuan zifra beltz onartezin bat dagoen arren, agerikoa da fenomeno horren alde bozgorailu lanak egiten dituela mugimendu feministak, zorionez. Adingabeek eta mendeko adinekoek, aitzitik, ez daukate bozeramailerik, ez gizonezkoak ez emakumezkoak, biktima horietako asko neskatoak eta adineko emakumeak izan arren.\nAdingabeei dagokienez, beldurrak, erru sentsazioak eta adinak inpaktua du ikusgaitasun faltan. Adinekoen kasuan, fenomenoa ia ikusezina da ez dagoelako tratu txarren benetako dimentsioaren gaineko erregistrorik edo estimaziorik, ez eta salaketa askorik ere, biktimen beren kabuz mugitzeko ezgaitasunagatik eta sinesgarritasun txikia eman zaielako.\nAdinekoekiko tratu txarrak\nAdineko pertsonekiko tratu txarren faktoreetako batek gure kulturarekin du zerikusia. Izan ere, gizarteak irudikatu ditu ezertarako balio ez duten edo balia ezin diren pertsona moduan. Kargatzat ikusten ditugu; beraz, ez da harritzekoa tratu txar ohikoena abandonua eta zainketa falta izatea. Pentsaera horren adibide bat une hauetan ikus dezakegu: zenbait hedabidek baikorrak izatera eta lasai egotera animatzen gaituzte adinekoak direlako koronabirusaren biktima nagusiak.\nAsko aztertu ez den beste arrisku faktoreen bloke batek lotura du testuinguruarekin eta espazio fisikoarekin. Etxearen okupazio dentsitate handiak estresa eragiten du eta eguneroko elkarreraginetan tentsioa agertzea errazten du. Hala, Espainian deklaratu duten alerta egoeraren ondoriozko konfinamendua gehiago luzatuz gero, egoera asko okertuko da etxebizitzan baldintza desegokietan bizi diren pertsonentzat (adibidez, espazio erabilgarria, pribatutasuna, kutsadura akustikoa edo muturreko tenperaturak).\nAlkohola, baimenik gabeko sexua, abusuak...\nEgoera askoz okerragoa izango da etxe horietan, gainera, abusuak, mehatxuak, baimenik gabeko sexua edo gehiegizko alkohol kontsumoa badago. Ondo legoke alerta aldi honetan, runnerak salatu ordez, familia barruko indarkeria gertakari posibleak identifikatzen laguntzea.\nZoritxarrez, emergentzia sanitarioak iraun bitartean horren intzidentzia handitzea espero da.


Lehen Banden Lehia antolatu dute Orozkon, OrozkoRock jaialdiaren baitan.\nTopatu | 2019-07-22\nAurten ospatu zen lehenengoz bizkaiko Orozko herrian OrozkoRock musika jaialdia. Bertan izan ziren Atom Rhumba, The Wizards, Eskean Kristo edota Liher taldeak, besteak beste.\nOraingoan antolatzaileek bestelako ekimena antolatu dute: I. OrozkoRock Banden Lehia. Euskal Herri osoko musikariei zabaldu diete parte hartzeko gonbita, gazteak eta talde hasiberriak bultzatu nahian. Edonolako talde eta musika estiloei zabaldu diete atea antolatzaileek, baina bereziki rock musika baloratuko dute taldeak aukeratzeko orduan.\nSariak ere ez dira makalak. Lehen postuan geratzen den taldeak 2020ko OrozkoRock jaialdian jotzeko aukera eta 300 euroko ordainsaria jasoko ditu. Bigarren postuan geratzen denak, aldiz, bideoklip baten produkzioa eta 150 euroko ordainsaria jasoko ditu. Informazio guztia eta izen emateko aukera OrozkoRock jaialdiaren web orrian dago eskuragarri.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila" genre_facet:"EIMAk onetsitako materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila Generoa / Forma: EIMAk onetsitako materialak\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Instalazioa eta mantenimendua (Lanbide Arloa) 1 Lanbide Heziketa Gehiago ... 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Sistema automatizatuak (Modulua) Guztiak ikusi ... gutxiago ...


Fúsi (Virgin Mountain) (2015) - Azpitituluak euskaraz\nSalma ¦ 2016-07-21 ¦ 15:13 ¦\nEspainian "Corazón gigante" izenbuarekin estrenatu zen 2015an. Film islandiarra. Heldutasunera berandu esnatzearen fabula bat. Generoa: Drama erromantikoa. Zuzendaria eta gidoia: Dagur Kári. Aktoreak: Gunnar Jónsson, Sigurjón Kjartansson, Arnar Jónsson, Ilmur Kristjánsdóttir, Margrét Helga Jóhannsdóttir, Franziska Una Dagsdóttir, Sigurður Karlsson.\n2015: Tribecako zinemaldia: Film, gizonezko aktore (Gunnar Jónsson) eta gidoi onenari.\n2015: Valladolideko zinemaldia - Seminci: Aktore onenani (Gunnar Jónsson)\nSinopsia: Fusik 43 urte ditu, gehiegizko pisua dauka eta ez da gizartera egokitu. Ez du inoiz andregairik izan eta bere amarekin bizi da apartamentu triste batekin. Bere zaletasun bakarra da Bigarren Mundu Gerrako batailak maketa batean antzeztea, miniaturazko figuren bidez. Egun batean dantza ikastaro bat egiteko opari-txartel bat jasotzen du. Gogoz kontra joango da, baina han Sjöfn, zauri pikologiko handiak dituen emakume bakarti bat ezagutuko du.\nF�si akaVirgin Mountain  2015 DVDRip-[L.I.]\n: fusi-berri.zip 35KB Osoak\nFúsi (Virgin Mountain), bertsio gehigarria\nAzpitit ¦ 2016-07-22 ¦ 20:40\nFúsi, Islandiako umore ukitu hotz hori\nLuistxo ¦ 2016-07-26 ¦ 15:02\nFilm interesgarria eta gomendagarria, eskerrik asko euskaratzaile berriari, Salmari. Hrútar, beste film islandiar bat, euskaratu nuen nik duela aste batzuk eta honekin konexio bat badago: drama biguntzeko halako umore hotz bat, pertsonaiak hurbilarazten dizkiguna.... Eta bestalde, honetako protagonista handikoteak figurante rol bat badu hartan :-)


Maderreperla, hosto handi eta askotarikoen ale bat | Consumer\nMaderreperla, hosto handi eta askotarikoen ale bat\n400 bat espezie bizi edo urteko daude\nEskualde tropikaletako landare askotarikoa da maderreperla, eta 400 espezie inguru ditu, urteko barietate biziak. 35 zentimetroko altuera izatera irits daiteke, eta hostoak kontrakoak, obalatuak eta, espeziearen arabera, zilarrez edo brontzez jaspeztatutako berde tonuak ikus daitezke. Bere loreak oso txikiak dira, bere hosto handien kolorea da ale horietatik interesgarriena.\nLandare hori urtikazeoen espeziekoa da, eta Asiako eremu tropikaletan sortzen da (Indotxinatik datozen barietateak daude, hala nola Pilea cadierei eta Vietnametik datozen beste batzuk, hala nola Pilea intrata).\nIzen botaniko soilekoa (Pilea), landare honek herri-izen ederra du, kolore anitzeko hostoen itzaltasunarekin bat datorrena. Erosoa da urte osoan tenperaturak leunak diren klimetan eta zohikatzez eta mantelaz osatutako lurzoruetan.\nOso garrantzitsua da helperla aire-korronteetatik babestutako lekuetan mantentzea; izan ere, horiei gehiegizko ureztaketa gehitzen badiegu, landareak hostoak galtzea eragin dezake. Beharrezkoa da, halaber, udaberriaren hasieran birlandatzea eta alga-estraktuekin ordaintzea.\nZure ureztatze-beharrei dagokienez, dosi txikitan eman behar dizugu (astean 2-3 aldiz), baina sarritan, batez ere udan, zure hosto handien transpirazioak ez dezan utzi likidorik gabe alea eta lehortu. Neguan ur kopurua eta ureztaketen kadentzia murriztu beharko dira. Oro har, lurra fresko mantendu behar da, baina ez bustita.\nHostoak askotarikoak dira, eta argitasuna behar dute, baina eguzkitan zuzenean jarri gabe, haien kolore berdexka galduko baitute. Izpien eragina txikiagoa denean, hostoak zurixkak izan ez daitezen, baina helperlak eguzki betean jarri behar dira, intentsitate eta gama kromatikoari eusteko.\nhoja-eu madreperla-eu Planta-eu


Bermeotarren ekarpena lehen mundu biran ikusgai - Deia\nBermeotarren ekarpena lehen mundu biran ikusgai\n'Akurio eta Elkano 1519-1522' erakusketa ireki dute Arrantzaleen Museoan\nimanol fradua/bermeo 18.10.2020 | 10:23\nHainbat tresna dira erakusgai Arrantzaleen Museoan. I. Fradua\nHainbat tresna dira erakusgai Arrantzaleen Museoan.\nMagallenesek hasitakoa eta Elkanok bukatutakoa, lehen mundu biran hainbat euskaldun izan ziren ontziratuta. Hiru urteko espedizio luzea, euskaldunen aportazioa berebizikoa izan zen balentria egin ahal izateko, bereziki bizkaitarrena. Zehazki, 21 izan ziren, eta gainerakoak gipuzkoarrak, nafarrak eta Lapurdikoak. Eta, euren tartean, Bermeoko udalerriak eman zituen marinel gehien: zazpi. Itsasgizon trebeak, Arrantzaleen Museoak erakusketa bat du ikusgai gaur egun bere goiko solairuan, Akurio eta Elkano 1519-1522. Bizkaitarrak lehen mundu biran izenburupekoa, eta honen bitartez Juan Akurio kontramaisua, Pedro Txindarza, Anton Basozabal, Juan Agirre, Martin Insaurraga, Pedro Mugertegi eta Pedro Sautua bermeotarren nondik norakoen gainean gehiago ezagutu liteke.\n"Erakusketak nabigatzaile trebe horien biografiari buruzko informazio guztia jasoko du, haien ametsak eta motibazioak, ontzian izandako karguak eta gorabehera ezagunak azalduko ditu, bai haien bizitzari eta jatorriari buruzkoak, bai bidaian zehar izandako gertaerei buruzkoak. Elkanorekin batera munduko bira osatzea lortu zutenen irudia ahaztu gabe", Bizkaiko Foru Aldundiko Kultura sailetik gaineratu duten moduan. "Horrelako bidaia batek garai hartan, oso ezagunak ez ziren hainbat alderdi zekartzan, hala nola nabigazio zaharreko eta ontzigin-tzako teknikak, ontziko bizimodua, gaixotasunen aurkako borroka eta euskaldunek egindako lanbideen deskribapena".\nErakusketa zabalik da jada, Ertzilla dorrean kokatzen den museoan. Eta hainbat informazio eskaintzen du. Lorpen kolektibotik abiatuta, pertsonaia bakoitzaren deskribapena egiten du. Akurio kontramaisua da pertsonaia nabarmena -bera eta Txindarza izan ziren munduarilehen bira eman zioten bermeotar bakarrak-. Concepcion itsasontzian egin zuen buruzagi lana, Elkanoren gidaritzapean. Txindarza -itsasmutila, Cabo Verden atxilotu zutena-, Basozabal -kalafatea eta kontramaisu izandakoa-, Agirre -marinela-, Insaurraga -Vizcaino ezizenez ezagutzen zutena- eta Mugertegi -Bermeoko Perutxoaz ezagutzen zuten itsasmutila- eurekin ziren, ontzi berean. Sautua -arotz lanak egiten zituen-, bestetik, San Antonio on-tzian zen. Cadizeko Sanlucar de Barramedatik abiatuta 1519ko irailaren 20an, Moluka uharteetara jo nahi zuten, mendebalderantz joanda. Bost itsasuntziz osatutako espedizioan, horietatik hiru euskal jatorrikoak ziren. Rio de Janeiron eskala, negu gordinaren sufrikarioak Patagonian, hondoratzeak, goseteak eta gaixotasunak... hainbat ezbeharrei aurre egin behar izan zieten marinelek.\nAzkenean, nao Victoria ontzian salbu ziren 18 gizon iritsi ziren Sanlucarrera, portu hartatik bertatik irten eta ia hiru urtera, 1522ko irailaren 8an zehazki. Itsasoratu ziren bost ontzietatik bakarra iritsi zen. Lau ziren euskaldunak: Getariako Elkanoz gain, Akurio bermeotarra -kapitainaren konfiantzazko postua hartu zuen-, Juan Arratia bilbotarra eta Juan Zubileta barakaldarra. Munduari lehen birak, hala ere, beste hainbat bizkaitar partaide izan zituen: Bilboko sei gizon, Bakiokoa, Arrigorriagakoa, Lekeitiokoa, Portugaletekoa, Galdakaokoa...\nErakusketak, bestetik, hainbat kontu erakusten ditu. Hala nola, garai horretako armak, ontzi gaineko bizimodua edota nabigaziorako erabiltzen ziren tresnak. Azkenik, omenaldirako tartea ere eskaintzen du: Mairin Mitchell irlandarrari egiten dio aipamen, Europako ontzigintzaren historian murgildu zen emakumeari. Bereziki, "euskal itsasgintzaren balentriei ozeanoko epopeia handiei" buruz jardun zen.\nEl barco 'Juan Pablo II' abandona sin problemas la ría de Urdaibai.\nBataio zibilak egiteko aukera izango dute ondarroarrek.


�Lan honekin barne borroka moduko bat daukat� - GARA\nNIK LAN ETA HIK JAI: Uxoa Arruti\nZarauzko gazteak nahiko zorte txarra edukitzen ari dela aitortu digu, jai duen egunetan eguraldi txar-txarra tokatu zaiolako, baina hiru urte darama horrela eta filosofiarekin hartzen du, bere udatxoa eta oporrak gero etorriko direla pentsatuz. Jendeak lanera bueltatu behar duenean berak hartuko du jai.\nHori dauka turismo bulegoan lanean aritzeak; ekainaren 15etik irailaren 15era debekatuta daukate oporrak hartzea. «Badakigu denok hau dela goi denboraldia eta bertan egon behar dugula», adierazi du.\nZumaian egiten du lan eta bertako flysch-aren ingurua geoparke izendatu izanaren eragina sumatzen du. «Igarri dugu pixka bat jendea badabilela horren inguruan. Katalanak etortzen dira batez ere hona, Bartzelonakoak, eta gero, Espainiako edozein lekutakoak, baina Madrilekoak bereziki. Barne turismoa ere asko egiten da, Gipuzkoako jendea egun pasa etortzen delako». Atzerritar anitz Santiago Bidea egiten ari da eta aurten alemaniar ugari etorri da. «Nik uste Santiago Bidea egiten duen hemengo jendeak ibilbide frantsesa egiten duela, Leon aldetik doana, eta frantsesek eta alemanek Iparraldeko Bidea deitzen zaiona egiten dutela asko».\nDenetik galdetzen diote turistek Uxoa Arrutiri, baina ohiko galderak bisita gidatuen gainekoak izaten dira, ibilaldiak egiten baitituzte txalupan. Zer ikus daitekeen ere jakin nahi izaten dute, zeintzuk diren interes turistikoa daukaten puntuak, oinez ibiltzeko zer bide dauden, zer garraio dauden, autobus eta tren ordutegiak, ostatua ere bai... «Arazoa daukagu orain horrekin, ostatu guztiak beteta daudelako hemen inguruan. Barrura bidali behar izaten ditugu eta ez zaie gustatzen», azaldu digu. Anitz eragiten die Donostiako Aste Nagusiak ere eta hau izaten dute denboraldi gorena, abuztuaren 15 ingurua.\nHerri kirolak, txalaparta...\nAnitz galdetzen dute turistek herri kirolez, estropadez ere bai, noiz eta non izaten diren, eta txalapartaren inguruan, batez ere kataluniarrek. Arrutik ohartarazi duenez, txalaparta non ikus dezaketen erratea hagitz zaila da. Gastronomiari buruz ere izaten dute interesa. «Jatetxeengatik galdetzen dutenean ezin ditugu gomendatu. Orduan, beti eman behar dizkiogu bi edo hiru izen eta horietatik baten bat aukeratzeko esan behar diegu».\nBisitariek ez omen dute itsasgoren eta itsasbeheren taula kontrolatzen eta horrek zailtasunak ekartzen dizkie. Arrutik irri artean aipatu digunez, batez ere Mediterraneo aldekoek, valentziarrek eta katalanek, «zein da itsasaldien ordutegia?», galdetzen diete. «Itsasgora hamaiketan da», azaltzen diete, eta turistek «orduan zer, igotzen hasten da, jaisten hasten da?», zalantza izaten dute. Ez dute argi ikusten.\nBere lana ikaragarri gustatzen zaio zarauztarrari. «Udan eta asteburuan oporrak hartzerik ez izateak asko izorratzen nau, baina beste aldetik lana gustura egiten dut. Barne borroka modukoa daukat, ea zer egin behar dudan lan honekin...», dio barrez. Erran digunez, hagitz lan positiboa da, gutxitan daude liskarrak, jendea oporretan eta lasai dago... «Zuretzat eguneroko gauza bat dena, ordutegi bat ematea edo edozein gauza, garrantzitsua izan daiteke turistarentzat, arazo bat konpontzen diozulako. Askori ez diote kalean ulertzen eta lasaitasuna hartzen dute guk ingelesez edo frantsesez egitean». Hagitz esker oneko lana da Uxoa Arrutirentzat eta anitz betetzen du.


Metalezko ontziak eta xafla fineko trokelgintza egiten dugu Egilen\n25 urte luze daramatzagu xafla fina prozesatzeko era guztietako konponbideak merkaturatuz, metalezko ontzientzako eta, gehienbat, irekitzeko errazak diren EOE sistementzako.\nEra guztietako ordezko piezak egin eta berreskuratzen ditugu, gureak edo beste enpresa batenak direla ere, atzeranzko ingeniaritza eginaz horretarako beharra dagoenean.\nEra guztietako trokelak diseinatu, egin eta bezeroaren egoitzan muntatzen ditugu, bere prentsa-sistemetara egokituz. Formatu guztietan espezialistak dira: irekitzeko errazak diren EOE sistemak, Scroll eta pre-scroll, oinarrizko estalkia eta enbutitutako potoa.\nHalaber, eta abangoardiako gure teknologiaz baliatuta, sistema osoak eskaintzen ditugu irekitzeko errazak diren EOE estalki guztientzat, prentsa berriak edo gure Taldeak berreskuratu eta bermatu dituen prentsak erabiliz horretarako.\nEkoizpen-sistemen ezagutzan zein azken produktuaren kalitatean aditu handiak diren gure langileei esker, gure bezeroei aholkularitza eta laguntza teknikorik onena eskaintzeko moduan gaude.


Goialde, balio erantsi handiko zerbitzuen alde - SPRI\nSPRI / Berriak SPRI / Berriak / Goialde, balio erantsi handiko zerbitzuen alde\nGoialde, balio erantsi handiko zerbitzuen alde\nGipuzkoar enpresak 5 milioi euro inbertitu ditu 2013 eta 2016 urte bitartean\nDoitasun- mekanizazioan espezializatutako Goialde taldeak, azken lau jardunaldietan, bost milioi euro inbertitu ditu. Kopuru hori, kaizu handiko proiektuen, balio erantsiko zerbitzuen eta bere negozio-zenbatekoaren alde egindako estrategiaren testuinguruan kokatzen da.\nZestoan egoitza duen konpainiak inbertsioa, bere jardueraren eraginkortasuna eta produktibitatea areagotzeko ohiko makinak eskuratzera bideratu du, baina baita, balio erantsi handiko zerbitzuak eskaintzeko aukera ematen dieten ekipamendu berriak erostera ere.\nEnpresak 11 milioi euroko fakturazioarekin itxi du 2016ko jardunaldia eta zenbateko horrek 2012an lortutako 5,4 milioiko datua bikoiztea suposatzen du. Taldeak igoerak izan ditu bere hiru negozio lerroetan: Mekanizaziora dedikatutako Goialde Precision eta Goialde Components-etan, eta elektromandilen diseinura, fabrikaziora eta konponketara bideratutako Goialde HighSpeed-en.\nHalaber, bere plan estrategikoaren barruan, taldeak negozio- zenbatekoa 20 milioiak gainditu arte handitzen jarraitzea du helburu, beste lau urteren buruan.


Ezten: "Denbora dugun bakoitzean entseatzen dugu, gure egitekorik gustukoena delako" — Kulturaz\nEzten: "Denbora dugun bakoitzean entseatzen dugu, gure egitekorik gustukoena delako"\nEzten: &quot;Denbora dugun bakoitzean entseatzen dugu, gure egitekorik gustukoena delako&quot; Zapalduen ereserkia izenburupean, lehen diskoa grabatu berri dute Ezten musika taldea osatzen duten azpeitiarrek. Bi urte pasatxoko ibilbidea du herriko lau gaztek osatutako taldeak. Larunbatean kontzertua eskainiko du Sanagustin kulturgunean, 23:00etan, The Friday's Crew eta Verrater taldeekin batera. https://www.kulturaz.eus/albisteak/1906 https://www.kulturaz.eus/albisteak/1906/@@download/image/Ezten.jpg\nZapalduen ereserkia izenburupean, lehen diskoa grabatu berri dute Ezten musika taldea osatzen duten azpeitiarrek. Bi urte pasatxoko ibilbidea du herriko lau gaztek osatutako taldeak. Larunbatean kontzertua eskainiko du Sanagustin kulturgunean, 23:00etan, The Friday's Crew eta Verrater taldeekin batera.\nNor da Ezten taldea?\nEzten taldea 2013ko irailean sortu zen, Urrestillako Triku Musika Elkarteko lokaletan hasi ginenean entseatzen. Kuadrillako lau lagunek osatzen dugu: Olaizola (bateria), Etxabe (baxua), Lander (gitarra eta ahotsa) eta Pello (gitarra eta ahotsa). Denbora honetan, gure musika estiloa bilatzen jardun gara, eta diskoan estilo asko ukitu arren, gure nortasuna bertan islatuta geratu da. Lan honetan herriko taldeen musika metalarekin nahastu dugula esan dezakegu. Denbora dugun bakoitzean entseatzen dugu, gure egitekorik gustukoena delako.\nMain Threat deitzen zen taldea lehen, orain Ezten izena hartu duzue. Zergatik?\nHasiera batean asko pentsatu gabe jarri genuen izena, proiektu soil bat zelako. Baina diska atera aurretik ohartu gara aldaketa bat behar zuela izenak, alde batetik euskaraz abesten dugulako, eta bestetik momentu egokia zelako taldearen eboluzioa islatzeko.\nZapalduen Ereserkia zuen lehenengo diskoa grabatu berri duzue.\nSormen prozesuan, Pellok abestien ideiak ekartzen ditu eta entsegu lokalean denon artean garatzen ditugu. Letrak, berriz, Landerrek egiten ditu, gizartearen nondik norakoak islatuz. Grabaketa lanak, berriz, 2015eko uztailean eta abuztuan egint ditugu, 2NOISY estudioan. Guretzat lehen grabaketa izan denez, neketsua baina aldi berean aberasgarria izan da, asko ikasi baitugu. Hemendik eskerrak Gerra eta Oihani!\nNon eskuratu daiteke zuen diskoa?\nDiska, aurrenekoz, larunbat honetan Sanagustinen eskainiko dugun kontzertuan izango da eskuragai, eta hortik aurrera inguruko tabernetan.\nKontzertua eskainiko duzue larunbatean Friday's eta Verrater taldeekin.\nOso gustura gaude herriko taldeekin izango garelako oholtzan. Asko eskertzen diogu The Friday's Crew taldeari beraien aurkezpenean herriko bi taldeei aukera ematea. Kontzertuan, diskako abesti guztiak joko ditugu, tartean, bertsio bat ere izango da.\nNon ikusi ahal izango dugu Ezten taldea datozen egunetan?\nOraingoz, Gabon aurretik, abenduaren 19an, Azkoitiko Zurt tabernan izango gara Trini Fox taldeko lagunekin.


Alvaro Matxinbarrena | komikeri\nTag Archives: Alvaro Matxinbarrena\nAza 2 2021\nAlvaro Matxinbarrena: Ipurbeltzetik pasatu zen artista polifazetikoa\nPasa den astean Alvaro Matxinbarrenaren Wild is the wind erakusketa itxi zen Iruñean. 1970eko hamarkadatik lanean dabilen artista da Matxinbarrena, eta Berria egunkariak gogoratzen duenez “haren obrak hainbat museotan egon dira ikusgai, hala nola Madrilgo Reina Sofia museoan, Donostiako Koldo Mitxelena kulturunean eta Quitoko Arte Garaikideko museoan”. Komikerira dakargu, aldiz, Alvaro Matxinbarrena 80ko hamarkadan euskal komikigintzan nabarmendu zen egileetako bat izan zelako.\nKomiki eta ilustrazio alorreko lana\nIruñeako arte erakusketak gogora ekarri digu Alvaro Matxinbarrenaren komikilariaren izena. Egia da haren komiki lanak Ipurbeltzen argitaratu zirela 1980 hamarkadaren erdialdetik aurrera, eta hortik kanpo ez zuela beste inon argitaratu. Ezagunak dira, ordea, liburu ilustrazio alorrean, batez ere 80 eta 90. hamarkadetan, Matxinbarrenak hainbat egileentzat egindako lanak. Besteak beste, Joxe Arratibel, Patxi Ezkiaga edo Pako Aristi liburuak ilustratu ditu Alvarok. Bere lanak zuen modernotasun puntu eta berezitasun estetikoagatik bada ere, azpimarratzekoa da Matxinbarrenak komikigintzan egin zuen lana.\nIpurbetz, 96. zkia (1985) © Matxinbarrena\nIpurbeltzen, Txomin eta Telmo pertsonaien sortzailea\nElitxu izeneko pertsonaia sortu zuen Alvarok 90. hamarkadaren hasieran. Baina komikiaren formatua baino, ipuin ilustratuen tankerako kontakizunak ziren Elitxurenak. Askoz interesgarriagoak izan ziren, gure ustez, urte batzuk lehenago jorratutako Txomin eta Telmoren bidea.\nTxomin eta Telmorenak fantasiaz betetako istorioak ziren, trebetasun grafikoz eginak. Haren estiloak bazuen 80. hamarkadako nazioarteko komikiaren korronte berrien ukitua. Korronte berritzaile hauen bitartez mundu piktorikoaren kontzeptuak sartu ziren komikiaren barrutira. Erreparatu, adibidez, Telmo txakurraren diseinu grafikoan. Ez al dago kubismoaren eragin nabarmen bat haren diseinuan? Agian gehiegi esatea da, baina… ez al du Telmok ahaidetasun grafiko bat urte batzuk geroago famatua bihurtuko zen Mariscal disenaitzalearen Cobirekin? Txakurraren irudiaren tratamendu geometriko bera dago kasu bietan.\nBaina, esan dugunez, Matxinbarrenak komikian egindako bidea ez zen oso luzea izan. Baina, hala eta guztiz ere, haren ekarpena garrantzitsua izan zela uste dugulako gogoratu dugu gaur Komikerin.\nBy komikeri • Laburpen hitzak Alvaro Matxinbarrena,Ipurbeltz,Txomin eta Telmo\n3.351 spam blocked by Akismet


Musikari gazteen sorkuntzak bultzatzeko xedez | Nontzeberri\nHasiera/MUSIKA/Musikari gazteen sorkuntzak bultzatzeko xedez\nMusikari gazteen sorkuntzak bultzatzeko xedez\nMusikari gazteen sorkuntzak bultzatu eta sustatzeko, eta musika arloko askotariko eta egungo proposamenak jendeari eskaintzeko, Bilboko Udalak abian jarri du VillaSoundBilbao jaialdia. Jaialdiak musikaren panoraman dauden emakumeen presentzia sustatu nahi du eta emakumez osatutako taldeei ikusgarritasuna eman nahi zaie.\n2021eko apirilean, VillaSoundBilbao jaialdiaren barruan, lau kontzertu egingo dira Bilborocken. Horretarako, epaimahai profesional batek Euskadiko eta Nafarroako 12 bakarlari edo talde gazte aukeratuko ditu. Lau kontzertuetako bakoitzean aukeratutako 3 talde eta talde gonbidatu bana arituko dira. Kontzertuak doakoak eta sarrera librekoak izango dira, lekua bete arte.\nKontzertu horietan parte hartu nahi dutenek www.bilbao.eus/bilborock webgunean aurkez ditzakete beren lanak, gaur, urriaren 1ean, hasi eta azaroaren 9ra arte. Urtarrilaren lehen hamabostaldian jakinaraziko dira aukeratutako taldeak.\nBilborocken lau kontzertu eman ondoren, showcasean parte hartzen duten 12 taldeetatik 6 talde 2021eko maiatzetik urrira bitartean garatuko den VSB Mentoring prestakuntza-programa batean parte hartzeko aukeratuko dituzte. Bertan “sare sozialetan edukiak ekoiztea, ekoizpen teknikoa, zuzeneko interpretazioa hobetzea eta optimizatzea, jabetza intelektuala edo eskubideen kudeaketa eta sustapena, kontzertuak, birak eta enpresa sustatzaileekiko harremanak” bezalako gaiak tratatuko dira.\nJaialdi honen hasiera datorren hilean, azaroan, izango da Bilborocken, VSB Talk jardunaldi irekiarekin. Jardunaldi hori doakoa izango da eta bertan, profesionalek musikaren sektorean gazteentzat interesgarriak eta garrantzitsuak diren gaiak jorratuko dituzte.\nInformazio guztia: VillaSoundBilbao


Beti segika dituen munstroak | Kultura | Berria\nBeti segika dituen munstroak\nZinema industriaren keriak kritikatu ditu Joe Dante zuzendariak Bilbon. Fant jaialdian izan da\nJoe Dante zinema zuzendaria, ezagun egin zuen Gremlins filmeko izaki bat ondoan duela, Bilbon. MARISOL RAMIREZ / FOKU Tamaina handiagoan ikusi\n«Parisen izan naiz orain dela gutxi, buruan dudan Roger Croman zinemagileari buruzko filmerako babes bila, eta badugu aurrekontua jadanik, baina benetan inoiz ez dakizu zer gertatuko den, zeren eta, nik neuk ere askotan ikusi ditut nire filmak, finantzaketa lortzeko arazoen ondorioz, azken-azken minutuan erortzen». Aurrez ere egin zituen fantasia generoko film esanguratsu batzuk, baina Gremlins filmarekin ezagutu zuen benetan arrakastaren aparra Joe Dante zinema zuzendariak (Morristown, AEB, 1946). Hiru hamarkada joan dira ordutik, baina orduz geroztik beti izan ditu atzetik segika izaki maitagarri eta aldi berean beldurgarri horiek hitzaldi, elkarrizketa eta aurkezpen guztietan. Baita Bilbora ere. Fant fantasiazko eta beldurrezko zinema jaialdiak emandako Izarra saria jaso zuen atzoko irekiera ekitaldian, eta ezagun egin zuten izakien irudiz inguratuta aritu zen lehenago kazetarien galderak erantzuten. Dantek aitortu zuenez, ordea, Gremlins-en konpainian bidaiatuta ere, oztopoz beteko bidea da zinemagintzarena. «Oso-oso zaila da film independenteak egitea».\nGremlins filmari buruz nekatu ote zen galdetu, eta errealismoa zerion erantzuna eman zuen Dantek atzo. «Zinemagile gehienek ez dute halako zorterik izan, eta haiengatik ez balitz, zail izango nukeen egin dudan bezainbeste zinema sortu ahal izatea». Ezaguna da, ordea, zinema industriari buruz duen jarrera kritikoa.\nZuzendariaren hitzetan, etekin ekonomikoak dira industriaren motor nagusia, eta 2003. urtean zuzendu zuen Looney Tunes: Back in Action filma aipatu zuen horren ilustrazio gisa. Marrazki bizidunak eta benetako aktoreak uztartzen zituen lan hark, baina, atzo aitortu zuenez, hil baino lehentxeago, Chuck Jones marrazkilari lagunak eskatu ziolako bakarrik onartu zuen proposamena, eta ez zen samurra izan. «Inork ez zuen pelikula hori egin nahi. Marketin departamentuak panpinak saldu nahi zituelako egin zen, eta han agertzen ziren pertsonaiak jadanik ez zirelako telebistan agertzen. Gustura egin nuen lan pertsonaia horiekin, baina oso zaila izan zen filma egitea, ez zuelako babesik. Ez zuten ulertzen egiten ari nintzena, eta ez zitzaizkien marrazki bizidunak gustatzen. Oso gogorra izan zen jende haren guztiaren iradokizun ergelak entzutea».\nEta buelta berriz Gremlins filmera. Izango da hirugarren zatirik? Zalantza Dantek: «Badira hamar urte hori aipatzen dabiltzala, baina oraingoz ez dute egin, eta agian ez dute sekula egingo. Gremlins filma ulertzen ez duen jende pilo bat dago proiektu horretan sartuta, eta idazle bat ba omen dabil oraintxe filma aurrera eraman nahian, baina ez dut uste hurrengo hamar urteetan filma egiteko aukera handirik dagoenik».\nGerrak sututa filmatzea\nPolitika ere izan zuen mintzagai. Aitortu zuenez, behin baino gehiagotan txertatu izan ditu gerraren aurkako mezuak bere lanetan. Halaxe egin zuen The Second Civil War filmean (1997), esaterako, eta berdin Masters of Horror telebista serierako sortutako Homecoming piezan ere, 2005ean. Gerratik etxera zonbi bilakaturik itzultzen ziren soldaduei buruzko beldurrezko kontakizuna da azken hori. «Oso haserre geunden Irakeko gerraren inguruan gertatzen ari zenarekin, AEBetako hedabideek ez zutelako inolako kritikarik egiten. Sutan geunden, eta hala sortu genuen Homecoming. Ez da lan sotila; polemikoa da, garrasi bat, laguntza eskatzeko oihu bat. Benetan sututa geunden, eta telebista serie hark nahi genuena egiteko aukera uzten zigunez, baldin eta merke egiten bagenuen, ba, egin, egin genuen».\nDantek ez du ezer egungo zinemagintzan eta telebistan indarrean dagoen 80ko hamarkadan egindako beldurrezko filmen zaletasunaren aurka. «Beti dago ongi aurreko belaunaldiek zer egin zuten jakitea». 2010ean, esate baterako, hiru dimentsiora egokitu zuten berak 1978an sortutako Piranhas filma, eta kexarik ez berak halakoengatik. «Guk geuk ere 50eko hamarkadari begiratzen genion 80ko hamarkadan filmak egiten genituenean, eta egungo belaunaldiek 80ko hamarkadari begiratzen diote». Hori bai, nahiago luke egungo gazteek omenaldi modura sortutako filmez gainera jatorrizko pelikuletara iristeko aukera ere izango balute.\nBilbon azaldu zuenez, zuzendariak ez du alde handirik ikusten telebista egitearen eta zinema egitearen artean, pantailek eta soinu kalitateak hobera egin dutelako, eta, beraz, igualtsu zaio bata ala beste sorkuntzarako. Ikusle denean, ordea, nahiago du zinema. Publikoagatik. Barregarri diren pasarteak barregarriago egiten zaizkio jendez inguratuta. «Pelikulak publikoarekin ikustearen esperientziaren falta sumatzen dut».


Euskal ekonomiaren %4,2 da euskara, I+G+b baino gehiago - Debagoiena - Goiena.eus\nEuskal ekonomiaren %4,2 da euskara, I+G+b baino gehiago\nLeire Kortabarria 2015-10-15 18:00\nEAEko barne produktu gordinaren %4,2 da euskara. Hori ondorioztatzen da Euskararen Balio eta Eragin Ekonomikoa izeneko azterlanetik. Gaur, eguena, aurkeztu du berau Donostian Hizkuntza Politikarako sailburuorde Patxi Baztarrikak. Aurkezpenean izan dira ere Europako Hizkuntza Aniztasuna Sustatzeko Sarearen zuzendari exekutibo Meirion Prys Jones eta Eusko Jaurlaritzako teknikari Jon Aizpurua.\nEAEko ekonomiari euskarak egiten dion ekarpena ezagutu, euskarak sortzen duen aberastasun ekonomikoa neurtu eta euskara-sektoreen dimentsio eta balio ekonomikoa kuantifikatzea izan da ikerlan horren helburua.\nI+G+b-k baino pisu handiagoa\nIkerlanak ematen dituen datu ekonomikoen artean honakoak daude: euskara da EAEko BPGren %4,2, zehazki 2.800 milioi euro (alderaketa egitearren, osasuna %8,8 da; hezkuntza, %5,5; turismoa, %5,8, eta I+G+b, %2,1).\nBalio Erantsi Gordina ere kalkulatu da. Kontzeptu horrek ekoizpen prozesuan produktu edo zerbitzu bati erantsitako balioa adierazten du; jarduera ekonomiko jakin bati dagokion BEGetik kanpo daude, beraz, beste jarduera ekonomikoei egindako transakzio ekonomikoak edo tarteko kontsumoak. Bada, EAEko ekonomiaren BEGekiko %4,52 suposatzen du euskarak, denetara 2.751 milioi euro. Horietatik 1.867 zuzenean sortzen ditu; 232, zeharka, eta 650, induzituta. Eta EAEko enpleguaren %6,3 euskararen sektorean dago; 56.142 lanpostu, horietatik 42.724 zuzenekoak, 3.748 zeharkakoak eta 9.670 induzituak.\nZeharkako eraginean kontuan hartzen dira sektore jakin batek egiten dituen era guztietako gastu eta inbertsioak, sektore horretan ez ezik, gainerako sektoreetan, enpleguan eta errentan. Eta eragin induzituak definitzen du honako hau: sektore jakin bateko zuzeneko eta zeharkako enpleguaren familia errentetatik abiatuta, errenta horien zati bat barne kontsumorako erabiltzen da, eta kontsumo horrek EAEko ekonomia produktiboan du eragina.\nBestelako datu batzuk ere eman ditu Baztarrikak: hain zuzen, Interneten nabigatzeko erabiltzen diren hizkuntzen artean 44.a da euskara; Twitterren erabiltzen diren 33 hizkuntzen artean dago; Wikipedian 34.a da; eta Europako Batasuneko 10 estatu hizkuntzatan baino artikulu gehiago daude euskaraz Wikipedian.


Babes Ofizialeko etxebizitzak igeldotarrentzat izateko sinadurak biltzen ari dira - Irutxuloko Hitza : Irutxuloko Hitza\nBabes Ofizialeko etxebizitzak igeldotarrentzat izateko sinadurak biltzen ari dira\nIgeldoko Herri Kontseiluak sinadura bilketa bat abian jarri du Babes Ofizialeko etxebizitzak igeldotarrentzako izan daitezen. Etxebizitzak egin zirenean, horietatik 36 igeldotarrentzako izatea lortu zuen kontseiluak. “Gaur egun, ordea, jabe aldaketa dagoenean, Donostiako Udalak ez du onartzen baldintza hori; eta hori ezin dugu onartu”, adierazi dute. Gaia aztertzen ari dira lanketa sakonagoa egiteko. Bitartean, Igeldoko leku desberdinetan sinatzeko aukera jarri dute. Hala nola, kultur etxeko bulegoan, Txapela tabernan, Mendizorrotz tabernan eta Calonge sagardotegian. Internet bidez ere sinatzeko aukera dute igeldotarrek, helbide honetan. Dena dela, Herri Kontseiluak esan du hobe dela paperean sinatzea. Igeldotarren laguntza beharko dutela gaineratu dute, ahalik eta sinadura gehien lortzeko.